title: Togra le haghaidh CINNEADH ÓN gCOMHAIRLE maidir leis an seasamh atá le glacadh thar ceann an Aontais ag an 13ú seisiún de Choiste Saineolaithe Teicniúla na hEagraíochta Idir-rialtasaí um Iompar Idirnáisiúnta d’Iarnród (OTIF) maidir le glacadh na modhnuithe ar UTP le haghaidh torann rothstoic, UTP le haghaidh vaigíní earraí, UTP le haghaidh marcáil feithiclí agus maidir le glacadh an athbhreithnithe iomláin ar na rialacha maidir le deimhniú agus iniúchadh na n-eititeas atá freagrach as cothabháil (ECM) agus ar na sonraíochtaí a bhaineann le cláir feithiclí

text:
               AN COIMISIÚN EORPACH
            An Bhruiséil,20.4.2020
            COM(2020) 154 final
            2020/0061(NLE)
            Togra le haghaidh
            CINNEADH ÓN gCOMHAIRLE
            maidir leis an seasamh atá le glacadh thar ceann an Aontais ag an 13ú seisiún de Choiste Saineolaithe Teicniúla na hEagraíochta Idir-rialtasaí um Iompar Idirnáisiúnta d’Iarnród (OTIF) maidir le glacadh na modhnuithe ar UTP le haghaidh torann rothstoic, UTP le haghaidh vaigíní earraí, UTP le haghaidh marcáil feithiclí agus maidir le glacadh an athbhreithnithe iomláin ar na rialacha maidir le deimhniú agus iniúchadh na nx001eeititeas atá freagrach as cothabháil (ECM) agus ar na sonraíochtaí a bhaineann le cláir feithiclí

               MEABHRÁN MÍNIÚCHÁIN

               1.Ábhar an togra

               Beidh an 13ú seisiún de Choiste Saineolaithe Teicniúla (CTE) na hEagraíochta Idir-rialtasaí um Iompar Idirnáisiúnta d'Iarnród (OTIF) ar siúl i mBeirn an 16 – 17 Meitheamh 2020. I measc na ngnéithe a bheidh ar chlár oibre an chruinnithe beidh an méid seo a leanas:

               –Togra le haghaidh modhnú ar an tsonraíocht theicniúil aonfhoirmeach (UTP) a bhaineann le torann rothstoic;

               –Togra le haghaidh modhnú ar UTP a bhaineann le vaigíní lastais;

               –Togra le haghaidh modhnú ar UTP a bhaineann le marcáil feithiclí;

               –Togra le haghaidh athbhreithniú iomlán ar na rialacha maidir leis na heintitis atá freagrach as cothabháil (ECManna) a dheimhniú agus a iniúchadh (Rialachán ECM); agus

               –Togra le haghaidh athbhreithniú iomlán ar na sonraíochtaí a bhaineann le cláir feithiclí.

               An seasamh a ghlacfar thar ceann an Aontais maidir leis na cinntí thuasluaite atá le glacadh ag CTE, is gá go mbunófar é le Cinneadh ón gComhairle de bhun Airteagal 218 (9) CFAE.

               2.Comhthéacs an togra

               2.1.An Coinbhinsiún maidir le hIompar Idirnáisiúnta d'Iarnród (COTIF)

               An Coinbhinsiún maidir le hIompar Idirnáisiúnta d'Iarnród an 9 Bealtaine 1980, arna leasú le Prótacal Vilnius an 3 Meitheamh 1999, ('COTIF') is comhaontú idirnáisiúnta é inar Páirtithe Conarthacha iad an tAontas agus 25 Bhallstát (is iad an Chipir agus Málta amháin nach bhfuil ina bPáirtithe Conarthacha).

               D'aontaigh an tAontas Eorpach do COTIF trí bhíthin Chinneadh 2013/103/AE ón gComhairle an 16 Meitheamh 2011
                  1
               . Is le hIarscríbhinn III a ghabhann leis an gCinneadh sin a shuitear na socruithe inmheánacha le haghaidh na Comhairle, na mBallstát agus an Choimisiúin maidir le himeachtaí OTIF. De réir phointe 3.1 den Iarscríbhinn III sin, i gcás ina bhfuil baint ag mír ar an gclár oibre le hábhair a bhfuil inniúlacht eisiach ag an Aontas ina leith, caithfidh an Coimisiún a vóta thar ceann an Aontais.

               De réir Airteagal 2(1) de COTIF, tá sé mar aidhm ag OTIF an t‑iompar idirnáisiúnta d'iarnród a chur chun cinn, a fheabhsú agus a éascú, ar gach bealach, go háirithe trí chórais a chruthú ina mbeidh dlí aonfhoirmeach i réimsí éagsúla an dlí maidir leis an trácht idirnáisiúnta d'iarnród. Rialaíonn COTIF freisin reáchtáil na hEagraíochta, a cuspóirí, a saintréithe, a caidreamh leis na Páirtithe Conarthacha agus a cuid gníomhaíochtaí go ginearálta.

               Dá bhrí sin, bíonn COTIF ag plé leis an reachtaíocht maidir le hiompar d'iarnród i ndáil le roinnt gnéithe dlíthiúla agus teicniúla a roinntear ina dhá chuid: an Coinbhinsiún féin, a rialaíonn OTIF, agus na hocht nIarscríbhinn (lena n‑áirítear iarscríbhinn nua H atá le glacadh le linn an 13ú Comhdháil Ghinearálta d’OTIF atá le teacht) lena mbunaítear dlí iarnróid aonfhoirmeach.

               –Iarscríbhinn A – an Conradh le haghaidh Iompar Idirnáisiúnta Paisinéirí d'Iarnród  (CIV)

               –Iarscríbhinn B – an Conradh le haghaidh Iompar Idirnáisiúnta Earraí d'Iarnród  (CIV)

               –Iarscríbhinn C – Iompar Idirnáisiúnta Earraí Contúirteacha d'Iarnród (RID)

               –Iarscríbhinn D – na Conarthaí maidir le húsáid feithiclí sa trácht iarnróid idirnáisiúnta (CUV)

               –Iarscríbhinn E  – an Conradh maidir le húsáid an bhonneagair sa trácht iarnróid idirnáisiúnta (CUI)

               –Iarscríbhinn F – Rialacha Aonfhoirmeacha maidir le Bailíochtú na gCaighdeán Teicniúil agus glacadh Saintreoracha Teicniúla Aonfhoirmeacha is infheidhme d'Ábhar Iarnróid atá beartaithe a úsáid sa Trácht Idirnáisiúnta (APTU UR)

               –Iarscríbhinn G – Rialacha Aonfhoirmeacha a bhaineann le Cead Isteach Teicniúil d'Ábhar Iarnróid a úsáidtear sa Trácht Idirnáisiúnta  (ATMF UR)

               –Iarscríbhinn H – Rialacha Aonfhoirmeacha maidir le hoibriú sábháilte traenacha sa trácht idirnáisiúnta (EST UR)

               Bunaithe ar Iarscríbhinní F agus G a ghabhann le COTIF, tá dhá cheann déag de Shaintreoracha Teicniúla Aonfhoirmeacha (UTPanna) a bhaineann leis an idir-inoibritheacht theicniúil. Is ionann na cuspóirí atá ag UTPanna sa chreat COTIF agus sonraíochtaí teicniúla an Aontais le haghaidh na hidir-inoibritheachta (TSIanna) maidir leis an gcead isteach sa trácht idirnáisiúnta.

               Cuireann 42 Stát as na 47 Stát atá ina bPáirtithe i gCOTIF, lena n‑áirítear 25 Bhallstát an Aontais a luadh cheana, Iarscríbhinní F agus G i bhfeidhm.

               2.2.Coiste Saineolaithe Teicniúla OTIF

               Bunaítear CTE le hAirteagal 13 (1) (f) de COTIF. Tá sé comhdhéanta de na Ballstáit a chuireann i bhfeidhm Iarcsríbhinní F agus G (APTU, ATMF) a ghabhann le COTIF.

               Tá inniúlacht ag CTE maidir le gnéithe idir-inoibritheachta agus an chomhchuibhiú teicniúil sa réimse iarnróid agus sna nósanna imeachta formheasa teicniúla. Forbraíonn sé Iarscríbhinní APTU agus ATMF agus a Rialacha Aonfhoirmeacha, a bhfuil feidhm acu le hábhar iarnróid a bhfuil sé beartaithe é a úsáid sa trácht idirnáisiúnta, iad sin a bhaineann go sonrach le:

               ·glacadh saintreoracha teicniúla aonfhoirmeacha le haghaidh feithiclí agus bonneagair agus bailíochtú na gcaighdeán;

               ·nósanna imeachta maidir le measúnú ar chomhréireacht feithiclí;

               ·forálacha maidir le cothabháil feithiclí;

               ·freagrachtaí maidir le comhdhéanamh traenach agus úsáid shábháilte feithiclí;

               ·forálacha maidir le meastóireacht agus measúnú riosca;

               ·sonraíochtaí i gcomhair clár.

               Is é (WG TECH) grúpa oibre seasta atá ag CTE faoi láthair agus is é atá freagrach as cinntí CTE a ullmhú.

               De bhun Airteagal 20(1) (b) de COTIF agus i gcomhréir le hAirteagal 6d’Iarscríbhinn F (APTU), tá CTE inniúil chun UTPanna a ghlacadh nó a leasú. I gcomhréir le hAirteagal 13(1), (4) agus (5) d’Iarscríbhinn G (ATMF), tá CTE inniúil freisin chun cinntí a ghlacadh maidir le bunú nó modhnú ar chumasc nó tarraingt siar Clár Náisiúnta Feithiclí (NVR). Ar deireadh, i gcomhréir le hAirteagal 15 (2) de ATMF, tá CTE inniúil chun rialacha i gcomhair ECManna a ghlacadh agus a leasú (ECM).

               2.3.Glacadh gníomhartha ó CTE

               De réir Airteagal 6de APTU, déanfaidh CTE cinneadh maidir le UTP nó foráil lena leasaítear é a ghlacadh i gcomhréir leis an nós imeachta a leagtar síos in Airteagail 16, 20 agus 33 § 6 den Choinbhinsiún. D'fhéadfadh sé go dtógfadh sé an ghnáthphróiseas glactha le haghaidh UTPanna suas le bliain go leith.

               2.4.Na gníomhartha atá beartaithe a ghlacadh ag CTE le linn an tseisiúin an 16 - Dé Céadaoin 17 Meitheamh 2020

               2.4.1.Modhnú ar UTPanna a bhaineann le torann rothstoic, vaigíní lastais agus marcáil feithiclí

               Is é atá i Saintreoracha Teicniúla Aonfhoirmeacha (UTPanna) OTIF, sraith sonraíochtaí teicniúla le haghaidh tógáil agus oibriú ábhar iarnróid, sonraíochtaí a dhíorthaítear ó phrionsabail, cuspóirí agus nósanna imeachta COTIF agus a bhfuil sé mar phríomhchuspóir aige an t‑uasmhéid idir-inoibritheachta a bhaint amach. Ar an dóigh sin, is ionann críoch d'UTPanna in OTIF agus atá do shonraíochtaí teicniúla an Aontais maidir leis an idir-inoibritheacht (TSIanna).

               Chun coibhéis feithiclí atá údaraithe i gcomhréir le dlí an Aontais Eorpaigh a áirithiú agus feithiclí a dtugtar cead isteach dóibh san oibríocht idirnáisiúnta i gcomhréir le hAirteagal 3a de ATMF, is gá go leanfaidh Sonraíochtaí Teicniúla don Idir-inoibritheacht (TSI) san Aontas Eorpach de bheith ailínithe le Sonraíochtaí Teicniúla Aonfhoirmeacha COTIF.

               Áiritheofar leis na modhnuithe atá beartaithe a ghlacadh ag CTE go mbeidh coibhéis iomlán ann mar a shainmhínítear ag ATMF, idir an tAontas Eorpach agus forálacha COTIF.

               ·torann rothstoic’ UTP

               Leagtar síos le torann rothstoic UTP ceanglais bhunúsacha agus ceanglais bhreise maidir leis na hastaíochtaí torainn le haghaidh rothstoic. Faoi láthair tá siad coibhéiseach le TSI le haghaidh torainn a shainítear i Rialachán (AE) Uimh 1304/2014
                  2
                ón gCoimisiún. Is é is aidhm do na leasuithe ar UTP atá beartaithe, an fhéidearthacht a chur ar fáil do Pháirtithe, teorainn a chur le húsáid na seanvaigíní nach gcomhlíonann na ceanglais nua-aimseartha a bhaineann le torann dul thar bráid ar línte iarnróid sainithe ar a bhfuil fadhb maidir le torann.

               An 16 Bealtaine 2019, ghlac an Coimisiún modhnú
                  3
                ar Rialachán (AE) Uimh. 1304/2014 ón gCoimisiún lenar cuireadh síneadh le raon feidhme a TSI le haghaidh torainn agus lenar tugadh isteach “cur chuige maidir le bealach níos ciúine” le haghaidh bonneagar, le cur i bhfeidhm ar fud an Aontais ó 2024 amach. Ní áirítear le UTP le haghaidh Torainn a bheidh ann amach anseo sainmhíniú ar bhealach ciúin agus fágtar faoi na Stáit chonarthacha lasmuigh den Aontas Eorpach bealach ciúin a shainaithint. Mar sin féin, ní mheastar díobháil a bheith ag an diall sin ó TSI an Aontais don Aontas Eorpach ar choinníoll go ndéanfar an dáta le haghaidh na bealaí ciúine a chur chun feidhme a ailíniú leis an Aontas, toisc nach n‑imrítear tionchar ar thrácht go dtí an tAontas ná amach as.

               Is é is cuspóir do chinneadh CTE modhnú a dhéanamh ar UTP le haghaidh torann rothstoic, a choibhéis mar a shainmhínítear í ag ATMF, a choimeád le TSI le haghaidh torainn i Rialachán (AE) Uimh. 1304/2014 ón gCoimisiún arna mhodhnú in 2019.

               Conclúid: féadfaidh an tAontas Eorpach vótáil i bhfabhar an leasaithe UTP le haghaidh torann rothstoic mar a mholtar ag OTIF.

               · UTP vaigíní lastais

               Leagtar síos le UTP le haghaidh vaigíní lastais na ceanglais maidir le feithiclí atá deartha chun leoraithe a iompar. Faoi láthair tá siad coibhéiseach le TSI le haghaidh Vaigíní arna shainiú i Rialachán (AE) Uimh 321/2013 ón gCoimisiún
                  4
               .

               An 16 Bealtaine 2019, ghlac an Coimisiún modhnú
                  5
                ar Rialachán (AE) Uimh. 321/2013 ón gCoimisiún.

               Is é is cuspóir do chinneadh CTE modhnú a dhéanamh ar UTP le haghaidh vaigíní lastais a choibhéis a chóiméad le Rialachán (AE) Uimh. 321/2013 arna mhodhnú le déanaí.

               Conclúid: féadfaidh an tAontas Eorpach vótáil i bhfabhar leasú UTP le haghaidh Vaigíní Earraí mar a mholtar ag OTIF.

               · UTP le haghaidh Marcáil Feithiclí

               Leagtar síos le marcáil UTP ceanglais maidir le marcáil vaigíní. Níl coibhéis aonair TSI ag an tsonraíocht theicniúil aonfhoirmeach (UTP) sin san Aontas Eorpach.

               Tá Ranna 1 go 6 den tsonraíocht theicniúil aonfhoirmeach (UTP) seo coibhéiseach faoi láthair le hIarscríbhinn P de OPE TSI (Iarscríbhinn 1de Chinneadh 2007/756/CE arna leasú go deireanach le Cinneadh 2012/757/AE
                  6
               ), tá Ranna 7 go 18 coibhéiseach le hIarscríbhinn 6de Shonraíocht NVR AE (Cinneadh 2007/756/CE ón gCoimisiún
                  7
               ).

               Ghlac an Coimisiún TSI OPE nua an 16 Bealtaine 2019, Rialachán (AE) Uimh. 2019/773 ón gCoimisiún
                  8
                agus Clár Eorpach Feithiclí nua an 25 Deireadh Fómhair 2018, Cinneadh (AE) 2018/1614 ón gCoimisiún
                  9
               .

               Is é is cuspóir don chinneadh modhnú a dhéanamh ar UTP marcála, a choibhéis leis an méid seo a leanas a choinneáil:

               –Ranna 1 go 6 d’Iarscríbhinn H de Rialachán Cur Chun Feidhme (AE) 2019/773 ón gCoimisiún (OPE TSI), arna leasú le déanaí,

               –Ranna 7 go 18 d’Iarscríbhinn 6de Chinneadh Cur Chun Feidhme (AE) 2018/1614 ón gCoimisiún (EVR).

               Conclúid: féadfaidh an tAontas Eorpach vótáil i bhfabhar an leasaithe maidir le UTP  Marcáil Feithiclí arna mholadh ag OTIF.

               2.4.2.Athbhreithniú iomlán ar na hEintitis atá Freagrach as Sonraíochtaí Cothabhála (ECM)

               Le córas deimhniúcháin na n‑eintiteas atá freagrach as an gcothabháil leagtar amach na ceanglais agus na critéir mheasúnaithe is infheidhme maidir le ECManna i gcomhair vaigíní lastais a dheimhniú. Faoi láthair tá sé coibhéiseach le Rialachán (AE) Uimh. 445/2011 ón gCoimisiún
                  10
               .

               Ghlac an Coimisiún Rialachán nua (AE) 2019/779 ón gCoimisiún an 16 Bealtaine 2019
                  11
               , lena ndéantar Rialachán (AE) Uimh. 445/2011 ón gCoimisiún a aisghairm agus a ionadú, agus lena ndéanfar an deimhniúchán ECM a leathnú amach ionas go gcumhdóidh sé gach cineál feithicle ón 16 Meitheamh 2020.

               An cinneadh CTE maidir le modhnú a dhéanamh ar Iarscríbhinn A de ATMF “Rialacha maidir le heintitis atá freagrach as cothabháil a dheimhniú agus a iniúchadh”, is é is cuspóir dó a choibhéis a choinneáil mar a shainmhínítear í in ATMF 3a (5) le Rialachán (AE) 2019/779 ón gCoimisiún an 16 Bealtaine 2019.

               Chun a áirithiú go leanfar den choibhéis mar a shainmhínítear í le ATMF in Airteagal 3a § 5, idir rialacha an Aontais Eorpaigh agus rialacha COTIF, ba cheart rialacha COTIF a mhodhnú. Ní mór a thabhairt faoi deara nach ráthaítear an choibhéis ach i gcás vaigíní lastais.

               I gcomparáid le rialacha COTIF atá ann faoi láthair, leis an téacs atá beartaithe ag CTE ní dhéantar athrú suntasach ar na freagrachtaí ná na ceanglais atá le comhlíonadh ag ECManna maidir le deimhniúchán. Is é príomhchuspóir an téacs nua, raon feidhme an deimhniúcháin, a bhí teoranta do ECManna a dheimhniú le haghaidh vaigíní lastais a leathnú amach chuig gach cineál feithicle, leathnú amach thar an raon feidhme a bhí ann cheana.

               Mar achoimre:

               –Tá an deimhniúchán ECM éigeantach fós maidir le haon ECM le haghaidh vaigíní lastais, agus

               –leathnaítear deimhniúchán ECM chun deimhniúchán ar ECManna le haghaidh gach cineál eile feithicle a chumhdach. Mar riail ghinearálta, bheadh deimhniúchán ECM éigeantach, ach amháin leis an eisceacht seo a leanas:

               –Gnóthais iarnróid a dhéanann cothabháil ar fheithiclí nach vaigíní lastais iad agus a n‑oibríonn siad féin agus iadsan amháin , tá siad díolmhaithe ó dheimhniúchán éigeantach ECM. Sna cásanna sin ní mór d'Údarás Inniúil an Stáit lena mbaineann, a fhionnadh go gcomhlíonfar na ceanglais ghinearálta agus na critéir a leagtar amach in Iarscríbhinn II den togra.

               Mar thoradh air sin, agus gan beann ar an deimhniúchán a bheith éigeantach le haghaidh ECM áirithe, ní mór do gach ECM, lena n‑áirítear iad sin nach bhfuil deimhnithe ag comhlachtaí deimhniúcháin seachtracha, na ceanglais agus na critéir ghinearálta a chomhlíonadh agus na híosleibhéil chothabhála, a leagtar amach in Iarscríbhinn II den togra, a áirithiú.

               Conclúid: féadfaidh an tAontas Eorpach vótáil i bhfabhar athbhreithniú iomlán ar na hEintitis atá Freagrach as na sonraíochtaí Cothabhála (ECManna) arna mholadh ag OTIF, ar choinníoll go ndéanfar na modhnuithe mar a shainmhínítear iad san Iarscríbhinn a ghabhann leis an doiciméad seo a chur san áireamh i dtéacs COTIF.

               2.4.3.Athbhreithniú iomlán ar na sonraíochtaí le haghaidh Cláir Náisiúnta Feithiclí

               Tá na sonraíochtaí reatha NVR is infheidhme faoi rialacha OTIF coibhéiseach leis na sonraí dá bhforáiltear i gCinneadh 2007/756/CE ón gCoimisiún.

               I gcreat an cheathrú pacáiste iarnróid, ghlac an Coimisiún Cinneadh Cur Chun Feidhme (AE) 2018/1614 ón gCoimisiún lena bhforáiltear maidir le sonraíochtaí nuashonraithe maidir le cláir náisiúnta feithiclí an Aontais agus sonraíochtaí Chlár Náisiúnta Feithiclí an Aontais Eorpaigh,(EVR) a chuirfear in ionad chlár náisiúnta feithiclí an Aontais Eorpaigh ó 2021, agus lena n‑aisghairtear Cinneadh 2007/756/CE ón gCoimisiún.

               Gníomhaítear cinneadh CTE modhnú a dhéanamh ar shonraíochtaí NVR trí Chinneadh Cur Chun Feidhme (AE) 2018/1614 ón gCoimisiún a ghlacadh.

               Faoi 2021, rachaidh Ballstáit an Aontais Eorpaigh i bpáirt le chéile agus déanfaidh siad údarú agus faisnéis fheithiclí a bhainistiú trí chlár comhchoiteann, EVR a bheidh ann sa todhchaí agus a chuirfí in ionad NVRanna a bhí ann cheana in 25 Bhallstát an Aontais. I gcomhthéacs OTIF bheadh EVR, ar an gcaoi sin, ina NVR i réigiún an Aontais Eorpaigh. D'fhéadfaí EVR a chur ar fáil le haghaidh feithiclí ó thíortha eile, go háirithe ó na tíortha sin atá faoi bheartas comharsanachta an Aontais Eorpaigh atá tiomanta do dhlí an Aontais a chur chun feidhme trí chomhaontuithe déthaobhacha leis an Aontas (mar shampla an Iorua, an Eilvéis, na Balcáin Thiar, etc.). D'fhéadfadh baill eile OTIF a iarraidh go gclárófaí, faoi réir cead isteach le haghaidh trácht idirnáisiúnta, feithiclí le EVR.

               Conclúid: féadfaidh an tAontas Eorpach vótáil i bhfabhar athbhreithniú iomlán ar na sonraíochtaí le haghaidh Clár Náisiúnta Feithiclí (NVR) arna mholadh ag OTIF, ar choinníoll go n‑áireofar i dtéacs OTIF na modhnuithe mar a shainmhínítear iad san Iarscríbhinn a ghabhann leis an doiciméad seo.

               2.5.Inniúlacht an Aontais agus cearta vótála

               De bhun Airteagal 6den Chomhaontú idir an tAontas Eorpach agus Saineolaithe Teicniúla na hEagraíochta Idir-rialtasaí um Iompar Idirnáisiúnta d’Iarnród (OTIF) maidir le hAontachas an Aontais Eorpaigh le COTIF arna fhormheas trí Chinneadh ón gComhairle an 16 Meitheamh 2011:

               "1. Maidir le cinntí i ndáil le hábhair ina bhfuil inniúlacht eisiach ag an Aontas, déanfaidh an tAontas cearta vótála a Bhallstát a fheidhmiú faoin gCoinbhinsiún.

               2. Maidir le cinntí i ndáil le hábhair ina roinneann an tAontas a inniúlacht lena Bhallstáit, vótálfaidh an tAontas nó a Bhallstáit.

               3. Faoi réir Airteagal 26, mír 7den Choinbhinsiún, beidh an líon céanna vótaí ag an Aontas agus atá ag a Bhallstáit atá ina bPáirtithe sa Choinbhinsiún freisin. Nuair a vótálfaidh an tAontas, ní vótálfaidh na Ballstáit.”

               Faoi dhlí an Aontais, tá inniúlacht eisiach faighte ag an Aontas maidir le hiompar d'iarnród i gcás ina mbíonn tionchar ag COTIF nó na hionstraimí dlíthiúla arna nglacadh dá bhun tionchar ar raon feidhme dhlíthe an Aontais atá ann cheana nó ina ndéanann siad athrú ar an raon feidhme sin.

               Is léir go mbeidh tionchar  ag glacadh na modhnaithe ar rialacha an Aontais toisc gurb é cuspóir an bheartais é UTP le haghaidh Torainn, UTP le haghaidh Vaigíní UTP le haghaidh Marcáil, rialachán ECM agus sonraíochtaí  NVR a ailíniú faoi seach le Rialachán Cur Chun Feidhme (AE) Uimh. 2019/776 ón gCoimisiún, Rialachán Cur Chun Feidhme (AE) Uimh. 2019/774 ón gCoimisiún, Rialachán Cur Chun Feidhme (AE) Uimh. 2019/773 ón gCoimisiún, Rialachán Cur Chun Feidhme (AE) Uimh. 2019/779 ón gCoimisiún, agus Cinneadh Cur Chun Feidhme (AE) Uimh. 2018/1614 ón gCoimisiún, arna modhnú le déanaí.

               Ós rud é go bhfuil inniúlacht eisiach ag an Aontas maidir leis na hábhair a gcumhdaítear i gcúig chinneadh CTE thuasluaite, déanfaidh an tAontas, agus an Coimisiún ag déanamh ionadaíochta air, na cearta vótála a fheidhmiú maidir le glacadh na gcúig chinneadh seo.

               3.An seasamh a ghlacfar thar ceann an Aontais

               Agus na cúiseanna uile thuasluaite á gcur san áireamh, ba cheart don Aontas vótáil i bhfabhar.

               4.Bunús dlí

               4.1.Bunús dlí nós imeachta

               4.1.1.Prionsabail

               In Airteagal 218(9) den Chonradh ar Fheidhmiú an Aontais Eorpaigh (CFAE) déantar foráil maidir le cinntí lena mbunaítear ‘na seasaimh a ghlacfar thar ceann an Aontais i gcomhlacht arna chur ar bun le comhaontú nuair a iarrtar ar an gcomhlacht sin gníomhartha a ghlacadh a bhfuil éifeachtaí dlíthiúla leo, cé is moite de ghníomhartha lena bhforlíonfar nó lena leasófar creat institiúideach an chomhaontaithe.’

               Tá feidhm ag Airteagal 218(9) CFAE gan beann ar cé acu atá an tAontas ina chomhalta den chomhlacht nó ina pháirtí sa chomhaontú
                  12
               .

               Áirítear ar na ‘gníomhartha a bhfuil éifeachtaí dlíthiúla leo’ gníomhartha a bhfuil éifeachtaí dlíthiúla leo de bhua rialacha an dlí idirnáisiúnta lena rialaítear an comhlacht i gceist. Áirítear air freisin ionstraimí nach bhfuil éifeacht cheangailteach leo faoin dlí idirnáisiúnta, ach a d'fhéadfadh  "tionchar cinntitheach a bheith acu ar ábhar na reachtaíochta a ghlacfaidh reachtas an Aontais Eorpaigh"
                  13
               .

               4.1.2.Cur i bhfeidhm maidir leis an gcás seo

               Na gníomhartha a iarrtar ar CTE a ghlacadh, is gníomhartha iad a bhfuil éifeachtaí dlíthiúla leo. Tá éifeachtaí dlíthiúla ag na gníomhartha atá beartaithe toisc go ndéanann siad modhnú ar chreat dlíthiúil OTIF trí ailíniú a dhéanamh idir UTPanna COTIF agus TSIanna an Aontais Eorpaigh, rialachán ECM agus sonraíochtaí an Chláir Náisiúnta Feithiclí le rialacháin chur chun feidhme an Aontais faoi seach agus tá siad ceangailteach ar an Aontas.

               Dá bhrí sin, is é Airteagal 218(9) CFAE bunús dlí nós imeachta an chinnidh atá beartaithe.

               4.2.Bunús substaintiúil dlí

               4.2.1.Prionsabail

               Braitheann an bunús substaintiúil dlí atá le cinneadh faoi Airteagal 218(9) CFAE go príomha ar chuspóir agus ar ábhar an ghnímh atá beartaithe a nglacfar seasamh thar ceann an Aontais ina leith. Má shaothraítear dhá aidhm leis an ngníomh atá beartaithe nó má tá dhá chomhpháirt ann agus más féidir ceann de na haidhmeanna nó de na comhpháirteanna sin a shainaithint mar phríomhaidhm nó mar phríomh‑chomhpháirt agus an ceann eile mar aidhm nó comhpháirt theagmhasach, ní mór an cinneadh faoi Airteagal 218(9) CFAE a bhunú ar bhunús substaintiúil dlí aonair, is é sin an bunús dlí a éilítear de réir na príomhaidhme nó na príomh‑chomhpháirte.

               4.2.2.Cur i bhfeidhm maidir leis an gcás seo

               Is le hiompar d'iarnród a bhaineann príomhchuspóir agus príomhinneachar an ghnímh atá beartaithe.

               Dá bhrí sin, is é Airteagal 91 CFAE bunús substaintiúil dlí an chinnidh atá beartaithe.

               4.3.Conclúid

               Ba cheart Airteagal 91 CFAE a bheith ina bhunús dlí don chinneadh atá beartaithe, i gcomhar le hAirteagal 218(9) CFAE.

               2020/0061 (NLE)

               Togra le haghaidh

               CINNEADH ÓN gCOMHAIRLE

               maidir leis an seasamh atá le glacadh thar ceann an Aontais ag an 13ú seisiún de Choiste Saineolaithe Teicniúla na hEagraíochta Idir-rialtasaí um Iompar Idirnáisiúnta d’Iarnród (OTIF) maidir le glacadh na modhnuithe ar UTP le haghaidh torann rothstoic, UTP le haghaidh vaigíní earraí, UTP le haghaidh marcáil feithiclí agus maidir le glacadh an athbhreithnithe iomláin ar na rialacha maidir le deimhniú agus iniúchadh na n‑eititeas atá freagrach as cothabháil (ECM) agus ar na sonraíochtaí a bhaineann le cláir feithiclí

               TÁ COMHAIRLE AN AONTAIS EORPAIGH,

               Ag féachaint don Chonradh ar Fheidhmiú an Aontais Eorpaigh, agus go háirithe Airteagal 91, i gcomhar le hAirteagal 218(9) de,

               Ag féachaint don togra ón gCoimisiún Eorpach,

               De bharr an mhéid seo a leanas:

               (1)D'aontaigh an tAontas don Choinbhinsiún maidir le hIompar Idirnáisiúnta d'Iarnród an 9 Bealtaine 1980, arna leasú le Prótacal Vilnius an 3 Meitheamh 1999, ('COTIF') i gcomhréir le Cinneadh 2013/103/AE ón gComhairle
                  14
               .

               (2)Tá na Ballstáit uile seachas an Chipir agus Málta ina bpáirtithe i COTIF.

               (3)De bhun Airteagal 13(1) (f) de COTIF, bunaíodh Coiste Saineolaithe Teicniúla (“CTE”) na hEagraíochta Idir-rialtasaí um Iompar Idirnáisiúnta d’Iarnród (COTIF).

               (4)De bhun Airteagal 20(1) (b) de COTIF, agus i gcomhréir le hAirteagal 6d'Iarscríbhinn F (APTU), tá CTE inniúil chun Iarscríbhinn F (APTU) de Shaintreoracha Teicniúla Aonfhoirmeacha (UTPanna) a bhaineann le ‘torann – rothstoic’,(UTP le haghaidh Torainn), vaigíní lastais (UTP le haghaidh Vaigíní), agus marcáil feithicle (UTP Marcála) inter alia a ghlacadh nó a leasú. I gcomhréir le hAirteagail 13(1), (4) agus (5) d’Iarscríbhinn G (ATMF), tá CTE inniúil freisin chun cinntí a ghlacadh maidir le bunú nó modhnú, cumasc nó tarraingt siar na gClár Náisiúnta Feithiclí (NVRanna). Ar deireadh, i gcomhréir le hAirteagal 15 (2) de ATMF, tá CTE inniúil chun rialacha a ghlacadh agus a leasú le haghaidh eintitis atá freagrach as cothabháil (ECManna) a dheimhniú agus a iniúchadh.

               (5)Ar chlár oibre an 13ú seisiún CTE a bheidh ann an 16 agus an 17 Meitheamh 2020, tá togra le haghaidh cinntí chun leasú a dhéanamh ar UTP le haghaidh torann rothstoic, UTP le haghaidh vaigíní lastais, UTP le haghaidh marcála feithiclí agus le haghaidh athbhreithniú iomlán ar na rialacha maidir le heintitis atá freagrach as cothabháil (ECManna) a dheimhniú agus a iniúchadh agus maidir le hathbhreithniú iomlán ar na sonraíochtaí a bhaineann le cláir náisiúnta feithiclí (NVRanna).

               (6)Is iomchuí an seasamh a ghlacfar thar ceann an Aontais i CTE a leagan síos mar beidh na modhnuithe atá beartaithe ceangailteach ar an Aontas.

               (7)Is é is cuspóir do na leasuithe sin ailíniú a dhéanamh idir UTP le haghaidh torann rothstoic, UTP le haghaidh vaigíní lastais, UTP le haghaidh marcála feithiclí agus na rialacha maidir le dheimhniú agus a iniúchadh eintiteas atá freagrach as cothabháil (ECManna) agus Rialachán Cur Chun Feidhme (AE) Uimh. 2019/774
                  15
                ón gCoimisiún, Rialachán Cur Chun Feidhme (AE) Uimh. 2019/776
                  16
                ón gCoimisiún, Rialachán Cur Chun Feidhme (EU) 2019/773
                  17
                agus Rialachán Cur Chun Feidhme (AE) 2019/779 ón gCoimisiún
                  18
               faoi seach; rinneadh nuashonrú ar na sonraíochtaí a bhaineann le cláir na bhfeithiclí i bhfianaise Chinneadh Cur Chun Feidhme (AE) 2018/1614 ón gCoimisiún
                  19
               .

               (8)Tá na leasuithe agus an modhnú beartaithe i gcomhréir leis an dlí agus le cuspóirí straitéiseacha an Aontais trí chur le ailíniú reachtaíocht OTIF le forálacha coibhéiseacha dhlí an Aontais, agus ar an ábhar sin ba cheart don Aontas tacú leo,

               TAR ÉIS AN CINNEADH SEO A GHLACADH:

               Airteagal 1

               Sa seasamh atá le glacadh thar ceann an Aontais Eorpaigh ag an 13ú seisiún de Choiste Saineolaithe Teicniúla na hEagraíochta Idir-rialtasaí maidir le hIompar Idirnáisiúnta d'Iarnród (OTIF) maidir leis na modhnuithe ar UTP le haghaidh torann roth stoic, UTP le haghaidh vaigíní lastais, UTP le haghaidh marcáil feithiclí agus maidir le hathbhreithniú iomlán ar na rialacha maidir le deimhniú agus iniúchadh eintiteas atá freagrach as cothabháil . (Rialachán ECM) agus ar na sonraíochtaí a bhaineann le cláir feithiclí, beidh an méid seo a leanas:

               (1)vótáil i bhfabhar leasaithe CTE atá beartaithe maidir le UTP le haghaidh vaigíní lastais , mar a fhaightear i nDoiciméad Oibre CTE TECH-20005-CTE13-6.2-e-UTP WAG Annex and TECH-20005-CTE13-6.2-e-UTP WAG Proposal;

               (2)vótáil i bhfabhar leasaithe CTE atá beartaithe maidir le UTP le haghaidh marcáil feithiclí, mar a fhaightear i nDoiciméad Oibre CTE TECH-20006-CTE13-6.3-e-UTP WAG annex and TECH-20006-CTE13-6.3-e-UTP WAG Proposal;

               (3)vótáil i bhfabhar na leasaithe CTE atá beartaithe maidir le UTP le haghaidh torann – rothstoic, mar a fhaightear i nDoiciméad Oibre CTE TECH-20004-CTE13-6.1-e-UTP NOI Annex and TECH-20004-CTE13-6.1-e-UTP WAG Proposal;

               (4)vótáil i bhfabhar an athbhreithnithe iomláin ar na rialacha maidir le deimhniú agus iniúchadh eintiteas atá freagrach as cothabháil (Rialachán ECM), ar choinníoll go ndéanfaí modhnú ar an téacs mar a fhaightear i nDoiciméad Oibre CTE TECH-20007-CTE13-6.4-e-ECM Annex and TECH-20007-CTE13-6.4-e-ECM Proposal mar atá luaite san Iarscríbhinn a ghabhann leis an gCinneadh sin;

               (5)vótáil i bhfabhar an athbhreithnithe iomláin ar na sonraíochtaí a bhaineann le cláir náisiúnta feithiclí (NVRanna), ar choinníoll go ndéanfaí modhnú ar an téacs atá ar fáil i nDoiciméad Oibre CTE TECH-20008-CTE13-6.5-e-vehicle register Annex agus TECH-20008-CTE13-6.5-e-vehicle register Proposal mar atá luaite san Iarscríbhinn  a ghabhann leis an gCinneadh sin.

               Airteagal 2

               A luaithe a ghlacfar na cinntí ón gCoiste Saineolaithe Teicniúla, foilseofar iad in  Iris Oifigiúil an Aontais Eorpaigh , agus ba cheart dáta a dteacht i bhfeidhm a bheith luaite leo.

               Dírítear an Cinneadh seo chuig an gCoimisiún.

               Arna dhéanamh sa Bhruiséil,

                     Thar ceann na Comhairle

                     An tUachtarán

                     (1)

                        Cinneadh 2013/103/AE ón gComhairle an 16 Meitheamh 2011 maidir le síniú agus tabhairt i gcrích an Chomhaontaithe idir an tAontas Eorpach agus an Eagraíocht Idir-rialtasach um Iompar Idirnáisiúnta d'Iarnród maidir le hAontachas an Aontais Eorpaigh leis an gCoinbhinsiún a bhaineann le hIompar Idirnáisiúnta d'Iarnród (COTIF) an 9 Bealtaine 1980, arna leasú le Prótacal Vilnius an 3 Meitheamh 1999,(IO L 51, 23.2.2013, lch. 1)

                     (2)

                        Rialachán (AE) Uimh. 1304/2014 ón gCoimisiún an 26 Samhain 2014 maidir leis an tsonraíocht theicniúil le haghaidh idir-inoibritheacht a bhaineann leis an bhfochóras “rothstoc – torann” lena leasaítear Cinneadh 2008/232/CE agus lena n‑aisghairtear Cinneadh 2011/229/AE(IO L 356, 12.12.2014, lch. 421)

                     (3)

                        Rialachán Cur Chun Feidhme (AE) 2019/774 ón gCoimisiún an 16 Bealtaine 2019 lena leasaítear Rialachán (AE) Uimh. 1304/2014 maidir le cur i bhfeidhm na sonraíochta teicniúla le haghaidh idir-inoibritheacht a bhaineann leis an bhfochóras “rothstoc – torann” i leith vaigíní lastais atá ann cheana(IO L 139I , 27.5.2019, lch. 89)

                     (4)

                        Rialachán (AE) Uimh. 321/2013 ón gCoimisiún an 13 Márta 2013 maidir leis an tsonraíocht theicniúil le haghaidh idir-inoibritheacht a bhaineann le fochóras “vaigíní lastais – rothstoic” an chórais iarnróid san Aontas Eorpach agus lena n‑aisghairtear Cinneadh 2006/861/CE (IO L 104, 12.4.2013, lch. 1)

                     (5)

                        Rialachán Cur chun Feidhme (AE) 2019/776 ón gCoimisiún an 16 Bealtaine 2019 lena leasaítear Rialacháin (AE) Uimh. 321/2013, (AE) Uimh. 1299/2014, (AE) Uimh. 1301/2014, (AE) Uimh 1302/2014, (AE) Uimh. 1303/2014 agus (AE) 2016/919 ón gCoimisiún agus Cinneadh Cur Chun Feidhme 2011/665/AE ón gCoimisiún maidir leis an ailíniú le Treoir (AE) 2016/797 ó Pharlaimint na hEorpa agus ón gComhairle agus cur chun feidhme na gcuspóirí sonracha a leagtar amach i gCinneadh Tarmligthe (AE) 2017/1474 (IO L 139I , 27.5.2019, lch. 108) ón gCoimisiún.

                     (6)

                        Cinneadh 2012/757/AE ón gCoimisiún an 14 Samhain 2012 maidir leis an tsonraíocht theicniúil le haghaidh idir-inoibritheacht a bhaineann le fochóras oibriúcháin agus bainistithe tráchta an chórais iarnróid san Aontas Eorpach agus lena leasaítear Cinneadh 2007/756/CE (IO L 345, 15.12.2012, lch. 1)

                     (7)

                        Cinneadh 2007/756/CE ón gCoimisiún an 9 Samhain 2007 lena nglactar sonraíocht chomhchoiteann maidir le clár náisiúnta feithiclí dá bhforáiltear faoi Airteagail 14(4) agus (5) de Threoracha 96/48/CE agus 2001/16/CE (IO L 305, 23.11.2007, lch. 30)

                     (8)

                        Rialachán Cur Chun Feidhme (AE) 2019/773 ón gCoimisiún an 16 Bealtaine 2019 maidir leis an tsonraíocht theicniúil le haghaidh idir-inoibritheacht a bhaineann le fochóras oibriúcháin agus bainistithe tráchta an chórais iarnróid laistigh den Aontas Eorpach agus lena n‑aisghairtear Cinneadh 2012/757/AE (IO L 139I , 27.5.2019, lch. 5)

                     (9)

                        Cinneadh Cur Chun Feidhme (AE) 2018/1614 an 25 Deireadh Fómhair 2018 lena leagtar síos sonraíochtaí le haghaidh cláir feithiclí dá dtagraítear in Airteagal 47 de Threoir (AE) 2016/797 ó Pharlaimint na hEorpa agus ón gComhairle lena leasaítear agus lena n‑aisghairtear Cinneadh 2007/756/CE ón gCoimisiún(IO L 268, 26.10.2018, lch. 53)

                     (10)

                        Rialachán (AE) Uimh. 445/2011 ón gCoimisiún an 10 Bealtaine 2011 maidir le córas deimhniúcháin ar eintitis atá freagrach as cothabháil a dhéanamh ar vaigíní lastais agus lena leasaítear Rialachán (CE) Uimh. 653/2007 (IO L 122, 11.5.2011, lch. 22)

                     (11)

                        Rialachán (AE) 2019/779 ón gCoimisiún an 16 Bealtaine 2019 lena leagtar síos forálacha mionsonraithe maidir le córas deimhniúcháin ar eintitis atá freagrach as cothabháil feithiclí de bhun Threoir (AE) 2016/798 ó  Pharlaimint na hEorpa agus ón gComhairle agus lena n‑aisghairtear Rialachán (AE) Uimh. 445/2011 ón gCoimisiún (IO L 139I , 27.5.2019, lch. 360)

                     (12)

                        Breithiúnas na Cúirte Breithiúnais an 7 Deireadh Fómhair 2014, an Ghearmáin v an Chomhairle, C-399/12, ECLI:EU:C:2014:2258, mír 64.

                     (13)

                        Breithiúnas na Cúirte Breithiúnais an 7 Deireadh Fómhair 2014, an Ghearmáin v an Chomhairle, C-399/12, ECLI:EU:C:2014:2258, míreanna 61 go 64.

                     (14)

                        Cinneadh 2013/103/AE ón gComhairle an 16 Meitheamh 2011 maidir le síniú agus tabhairt i gcrích an Chomhaontaithe idir an tAontas Eorpach agus an Eagraíocht Idir-rialtasach um Iompar Idirnáisiúnta d'Iarnród maidir le hAontachas an Aontais Eorpaigh don Choinbhinsiún maidir le hIompar Idirnáisiúnta d'Iarnród (COTIF) an 9 Bealtaine 1980, arna leasú le Prótacal Vilnius an 3 Meitheamh 1999,(IO L 51, 23.2.2013, lch. 1)

                     (15)

                        Rialachán Cur Chun Feidhme (AE) 2019/774 ón gCoimisiún an 16 Bealtaine 2019 lena leasaítear Rialachán (AE) Uimh. 1304/2014 maidir le cur i bhfeidhm na sonraíochta teicniúla le haghaidh idir-inoibritheacht a bhaineann leis an bhfochóras “rothstoc – torann” i leith vaigíní lastais atá ann cheana (IO L 139I , 27.5.2019, lch. 89)

                     (16)

                        Rialachán Cur Chun Feidhme (AE) 2019/776 an 16 Bealtaine 2019 ón gCoimisiún lena leasaítear Rialacháin (AE) Uimh. 321/2013, (AE) Uimh. 1299/2014, (AE) Uimh. 1301/2014, (AE) Uimh 1302/2014, (AE) Uimh. 1303/2014 agus (AE) 2016/919 ón gCoimisiún agus Cinneadh Cur Chun Feidhme 2011/665/AE maidir le hailíniú le Treoir (AE) 2016/797 ó Pharlaimint na hEorpa agus ón gComhairle agus cur chun feidhme na gcuspóirí sonracha a leagtar amach i gCinneadh Tarmligthe (AE) 2017/1474 (IO L 139I , 27.5.2019, lgh. 108)  ón gCoimisiún

                     (17)

                        Rialachán Cur Chun Feidhme (AE) 2019/773 ón gCoimisiún an 16 Bealtaine 2019 maidir leis an tsonraíocht theicniúil le haghaidh idir-inoibritheacht a bhaineann le fochóras oibriúcháin agus bainistithe tráchta an chórais iarnróid laistigh den Aontas Eorpach agus lena n‑aisghairtear Cinneadh 2012/757/AE (IO L 139I , 27.5.2019, lch 5)

                     (18)

                        Rialachán Cur Chun Feidhme (AE) 2019/779 ón gCoimisiún an 16 Bealtaine 2019 lena leagtar síos forálacha mionsonraithe maidir le córas deimhniúcháin le haghaidh eintiteas atá freagrach as cothabháil feithiclí de bhun Threoir (AE) 2016/798 ó Pharlaimint na hEorpa agus ón gComhairle agus lena n‑aisghairtear Rialachán (AE) Uimh. 445/2011 (C/2019/3582- IO L 139I , 27.5.2019, lch. 360) ón gCoimisiún

                     (19)

                        Cinneadh Cur Chun Feidhme (AE) 2018/1614 an 25 Deireadh Fómhair 2018 lena leagtar síos sonraíochtaí le haghaidh cláir feithiclí dá dtagraítear in Airteagal 47 de Threoir (AE) 2016/797 ó Pharlaimint na hEorpa agus ón gComhairle lena leasaítear agus lena n‑aisghairtear Cinneadh 2007/756/CE ón gCoimisiún (IO L 268, 26.10.2018, lch. 53)

    ---documentbreak---

               AN COIMISIÚN EORPACH
            An Bhruiséil,20.4.2020
            COM(2020) 154 final
            IARSCRÍBHINN
            a ghabhann leis an
            Togra le haghaidhCINNEADH ÓN gCOMHAIRLE
            maidir leis an seasamh atá le glacadh thar ceann an Aontais ag an 13ú seisiún de Choiste Saineolaithe Teicniúla na hEagraíochta Idir-rialtasaí um Iompar Idirnáisiúnta d’Iarnród (OTIF) maidir le glacadh na modhnuithe ar UTP le haghaidh torann rothstoic, UTP le haghaidh vaigíní earraí, UTP le haghaidh marcáil feithiclí agus maidir le glacadh an athbhreithnithe iomláin ar na rialacha maidir le deimhniú agus iniúchadh na n‑eititeas atá freagrach as cothabháil (ECM) agus ar na sonraíochtaí a bhaineann le cláir feithiclí

               Leasuithe atá le moladh ag an Aontas Eorpach lena nglacadh ag Coiste Saineolaithe Teicniúla OTIF, i dtaca le rialacha maidir le deimhniú agus iniúchadh eintiteas atá freagrach as cothabháil a bhaineann le cláir feithiclí

               1.Déanfar modhnú mar a leanas ar théacs an athbhreithnithe iomláin ar na sonraíochtaí le haghaidh Cláir Náisiúnta Feithiclí (NVR) mar a fhaightear in Iarscríbhinn an Doiciméid Oibre CTE TECH-20008-CTE13-6.5-e-vehicle register:

               ·Cuir Airteagal nua 13 leis: “Rialacha áirithe cur chun feidhme Airteagal 13

               §1 Clárófar sa Chlár Eorpach Feithiclí (EVR) feithiclí atá ceadaithe sa trácht idirnáisiúnta a thagann isteach go gréasán iarnróid an Aontais Eorpaigh.”

               2.Déanfar modhnú mar a leanas ar théacs an athbhreithnithe iomláin ar na sonrachtaí le haghaidh Eintitis atá Freagrach as Cothabháil (ECM) mar a fhaightear i nDoiciméid Oibre CTE TECH-20007-CTE13-6.4-e-ECM:

               ·Cuir an méid seo a leanas le deireadh mhír 4: “Tá raon feidhme ATMF Airteagal 3a § 5 maidir le coibhéis idir forálacha an Aontais Eorpaigh agus COTIF teoranta do vaigíní lastais faoi láthair. Chun deimhneacht dhlíthiúil a chur ar fáil maidir le catagóirí eile d'fheithiclí, ba cheart go gcuirfí san áireamh leis an gcéad athbhreithniú eile ar ATMF an deimhniúchán ECM le haghaidh catagóirí eile feithiclí in Airteagal 3a § 5.”

               3.Déanfar modhnú mar a leanas ar théacs an athbhreithnithe iomláin ar na sonraíochtaí le haghaidh Eintitis atá Freagrach as Cothabháil, (ECM) mar a fhaightear in Iarscríbhinn an Doiciméid Oibre CTE TECH-20007-CTE13-6.4-e-ECM:

               ·Cuir an méid seo a leanas le deireadh Airteagal 3 mír 5 “Féadfaidh na stáit chonarthacha próiseas náisiúnta nó réigiúnach a leagan amach (an próiseas AE), atá chomh láidir céanna leis an ndeimhniúchán ECM, próiseas atá le cur i bhfeidhm in ionad dheimhniúchán ECM. Ba cheart trédhearcacht na bpróiseas náisiúnta sin a áirithiú chun an t‑iontaobhas a choinneáil ar bun idir na stáit chonarthacha.”


               AN COIMISIÚN EORPACH
            An Bhruiséil,12.5.2020
            COM(2020) 193 final
            2020/0077(NLE)
            Togra le haghaidh
            CINNEADH ÓN gCOMHAIRLE
            maidir leis an seasamh a ghlacfar thar ceann an Aontais laistigh den Choiste CCE arna bhunú leis an gcomhaontú comhpháirtíochta eacnamaíche eatramhach idir an Cósta Eabhair de pháirt amháin agus an Comhphobal Eorpach agus a Bhallstáit den pháirt eile maidir le liosta eadránaithe a ghlacadh

               MEABHRÁN MÍNIÚCHÁIN

               1.Ábhar an togra

               Baineann an togra seo leis an seasamh a ghlacfar laistigh den Choiste CCE thar ceann an Aontais Eorpaigh (‘An tAontas’), coiste arna bhunú leis an gcomhaontú eatramhach comhpháirtíochta eacnamaíche idir an Cósta Eabhair, de pháirt amháin agus an Comhphobal Eorpach agus a Bhallstáit, den pháirt eile (dá ngairfear ‘An Comhaontú’ anseo feasta)
                  1
               , maidir le glacadh liosta na ndaoine atá faoi réir agus atá inniúil ar a bheith ag feidhmiú mar eadránaithe.

               2.Comhthéacs an togra

               2.1.Comhaontú Comhpháirtíochta Eacnamaíche Eatramhach idir an tAontas agus an Cósta Eabhair

                  Is é is aidhm don Chomhaontú an chéad chreat a dhréachtú le haghaidh comhaontú comhpháirtíochta eacnamaíche i gcomhréir le Comhaontú Cotonou. Tá feidhm shealadach ag an gComhaontú ón 3 Meán Fómhair 2016.

               2.2.An Coiste CCE

                  Is comhlacht institiúideach é an Coiste CCE de réir leagan amach an chomhaontaithe. Foráiltear le hAirteagal 73 den Chomhaontú gurb é an Coiste CCE atá freagrach as gach réimse a chumhdaítear leis an gComhaontú a riar, agus freisin as cur i gcrích na gcúraimí a luaitear ann. Is de chomhthoil a dhéanfaidh an Coiste CCE a chuid cinntí. Is ina chuid rialacha nós imeachta a leagtar síos feidhmiú an Choiste CCE
                     2
                  .

               2.3.Gníomh atá Beartaithe ag an gCoiste CCE

                  Sa chúigiú cruinniú den [dáta], ní mór don Choiste CCE cinneadh a ghlacadh maidir le glacadh liosta na n‑eadránaithe (‘Gníomh Beartaithe’) i gcomhréir le hAirteagal 64 den Chomhaontú.

                  Foráiltear in Airteagal 64(1) den Chomhaontú ‘go ndréachtóidh an Coiste CCE liosta de 15 dhuine atá faoi réir agus atá inniúil ar a bheith ag feidhmiú mar eadránaithe. ’

                  Is é is aidhm don ghníomh beartaithe liosta a chur le chéile de chúig dhuine dhéag atá in ann dualgais an eadránaí a chomhlíonadh i gcomhthéacs an nós imeachta um réiteach díospóide i gcomhréir le Teideal V den Chomhaontú. Is gá an liosta sin a ghlacadh chun creat oibriúcháin fhorálacha an Chomhaontaithe a thabhairt i gcrích agus chun díospóidí a chosc agus a réiteach.

               3.An seasamh a ghlacfar thar ceann an Aontais

                  Leis an togra seo le haghaidh Cinneadh ón gComhairle, cinnfear an seasamh a ghlacfar laistigh den Choiste CCE thar ceann an Aontais, coiste arna bhunú leis an gcomhaontú eatramhach comhpháirtíochta eacnamaíche idir an Cósta Eabhair de pháirt amháin agus an Comhphobal Eorpach agus a Bhallstáit den pháirt eile, maidir le bunú liosta na ndaoine atá faoi réir agus atá inniúil ar a bheith ag feidhmiú mar eadránaithe de réir Airteagal 64 den Chomhaontú.

                  Chomhaontaigh na páirtithe uile sa chomhaontú leis an aidhm atá leis an dréachtchinneadh arna inisiliú sa cheathrú cruinniú de Choiste CCE an 27 agus an 28 Samhain 2019 agus, faoi réir nósanna cinnteoireachta an Aontais Eorpaigh, ba cheart é a ghlacadh sa chéad chruinniú eile de Choiste CCE, cruinniú ar cheart a thionól ag deireadh na bliana 2020.

                  Tá an cinneadh riachtanach chun éifeacht a thabhairt d'fhorálacha an Chomhaontaithe atá le fáil faoi Teideal V maidir le díospóidí a chosc agus a réiteach agus, ina dhiaidh sin cur i bhfeidhm cuí an Chomhaontaithe a áirithiú.

               4.Bunús dlí nós imeachta

               4.1.Bunús dlí nós imeachta

               4.1.1.
                     Prionsabail

                  In Airteagal 218(9) den Chonradh ar Fheidhmiú an Aontais Eorpaigh (CFAE) déantar foráil maidir le cinntí lena leagtar síos ‘na seasaimh a ghlacfar thar ceann an Aontais i gcomhlacht arna chur ar bun le comhaontú nuair a iarrtar ar an gcomhlacht sin gníomhartha a ghlacadh a bhfuil éifeachtaí dlíthiúla leo, seachas gníomhartha lena bhforlíonfar nó lena leasófar creat institiúideach an chomhaontaithe’.

                  Áirítear ar na gníomhartha ‘a bhfuil éifeachtaí dlíthiúla leo’ gníomhartha a bhfuil éifeachtaí dlíthiúla leo de bhua na rialacha sin den dlí idirnáisiúnta lena rialaítear an comhlacht i gceist. Áirítear freisin ionstraimí nach bhfuil éifeacht cheangailteach leo faoin dlí idirnáisiúnta, ach a d'fhéadfadh ‘tionchar cinntitheach a imirt ar ábhar na reachtaíochta a ghlacfaidh reachtas an Aontais Eorpaigh’
                     3
                  .

               4.1.2.
                     Cuir i bhfeidhm maidir leis an gcás seo

               Is comhlacht é an Coiste CCE arna bhunú le comhaontú, is é sin an comhaontú comhpháirtíochta eacnamaíche eatramhach idir an Cósta Eabhair de pháirt amháin agus an Comhphobal Eorpach agus a Bhallstáit den pháirt eile.

               An gníomh a iarrtar ar Choiste CCE a ghlacadh, is gníomh é a bhfuil éifeachtaí dlíthiúla leis. Beidh an gníomh beartaithe ceangailteach faoin dlí idirnáisiúnta i gcomhréir le hAirteagal 64 den Chomhaontú.

               An gníomh beartaithe, ní dhéanann sé creat institiúideach an Chomhaontaithe a fhorlíonadh ná a leasú.

               Dá bhrí sin, is é Airteagal 218(9) CFAE bunús dlí nós imeachta an chinnidh atá beartaithe.

               4.2.Bunús dlí substainteach

               4.2.1.
                     Prionsabail

               An bunús dlí substainteach atá le cinneadh faoi Airteagal 218(9) CFAE, braitheann sé go príomha ar chuspóir agus ábhar an ghnímh bheartaithe agus a bhfuiltear ag glacadh seasamh thar ceann an Aontais ina leith. Má tá dhá aidhm ag an ngníomh atá beartaithe nó má tá dhá chomhpháirt ann agus más féidir ceann de na haidhmeanna nó de na comhpháirteanna sin a shainaithint mar phríomhaidhm nó mar phríomh‑chomhpháirt agus, san am céanna, an ceann eile a shainaithint mar aidhm nó comhpháirt thánaisteach, ní mór an cinneadh faoi Airteagal 218(9) CFAE a bhunú ar aon bhunús dlí substainteach amháin, is é sin an bunús dlí a éilítear de réir na príomhaidhme nó na príomh‑chomhpháirte.

               4.2.2.
                     Cuir i bhfeidhm maidir leis an gcás seo

               Ós rud é, go bunúsach, go bhfuil feidhm ag an nós imeachta eadrána maidir leis an earnáil mhiondíola, baineann príomhchuspóir agus ábhar an ghnímh beartaithe leis an gcomhbheartas tráchtála. Dá bhrí sin, is é Airteagal 207 CFAE bunús dlí substainteach an chinnidh atá beartaithe.

               4.3.Conclúid

               Is é an chéad fhomhír de mhír 4 d'Airteagal 207 CFAE a ba cheart a bheith ina bhunús dlí don Chinneadh atá beartaithe, i gcomhar le hAirteagal 218(9) CFAE.

               5.FOILSIÚ AN GHNÍMH ATÁ BEARTAITHE

               Ós rud é go n‑athróidh Cinneadh Choiste CCE an Comhaontú, is iomchuí é a fhoilsiú in Iris Oifigiúil an Aontais Eorpaigh tar éis a ghlactha.

               2020/0077 (NLE)

               Togra le haghaidh

               CINNEADH ÓN gCOMHAIRLE

               maidir leis an seasamh a ghlacfar thar ceann an Aontais laistigh den Choiste CCE arna bhunú leis an gcomhaontú comhpháirtíochta eacnamaíche eatramhach idir an Cósta Eabhair de pháirt amháin agus an Comhphobal Eorpach agus a Bhallstáit den pháirt eile maidir le liosta eadránaithe a ghlacadh

               COMHAIRLE AN AONTAIS EORPAIGH,

               ag féachaint don Chonradh ar Fheidhmiú an Aontais Eorpaigh (‘CFAE’), agus go háirithe Airteagal 207 de, an chéad fhomhír de mhír 4, i gcomhar le hAirteagal 218(9),

               ag féachaint don chomhaontú comhpháirtíochta eacnamaíche eatramhach idir an Cósta Eabhair de pháirt amháin agus an Comhphobal Eorpach agus a Bhallstáit den pháirt eile (‘An Comhaontú’)
                  4
                ,

               ag féachaint don togra ón gCoimisiún Eorpach,

               de bharr an mhéid seo a leanas:

               (1)Thángthas ar Chomhaontú thar ceann an Aontais Eorpaigh (‘An tAontas’) le Cinneadh 2009/156/CE
                  5
                agus tá feidhm shealadach aige ón 3 Meán Fómhair 2016 i leith.

               (2)I gcomhréir le hAirteagal 64(1) den Chomhaontú, bunaíonn an Coiste CCE liosta de dhaoine atá faoi réir agus atá inniúil ar a bheith ag feidhmiú mar eadránaithe.

               (3)Sa Chruinniú Chinn Bliana CCE den [dáta], iarradh air cinneadh a ghlacadh chun liosta a bhunú de dhaoine atá faoi réir agus atá inniúil ar a bheith ag feidhmiú mar eadránaithe i gcomhréir le hAirteagal 64(1) den Chomhaontú.

               (4)Is iomchuí an seasamh a ghlacfar a leagan síos, laistigh den Choiste CCE agus thar ceann an Aontais, a mhéid a bheidh an cinneadh atá beartaithe ceangailteach ar an Aontas,

               TAR ÉIS AN CINNEADH SEO A GHLACADH:

               Airteagal 1

               An seasamh a ghlacfar laistigh den Choiste CCE thar ceann an Aontais, bunófar é ar dhréachtchinneadh an Choiste CCE maidir le liosta na ndaoine atá faoi réir agus atá inniúil ar a bheith ag feidhmiú mar eadránaithe, a ghabhann leis an gCinneadh seo.

               Airteagal 2

               Dírítear an Cinneadh seo chuig an gCoimisiún.

               Arna dhéanamh sa Bhruiséil,

                     Thar ceann na Comhairle

                     An tUachtarán

                     (1)

                        IO L 59, 3.3.2009, lch. 2.

                     (2)

                        IO L 194, 31.7.2018, lth. 158.

                     (3)

                        Breithiúnas na Cúirte Breithiúnais an 7 Deireadh Fómhair 2014, an Ghearmáin v an Chomhairle, C-399/12, ECLI:EU:C:2014:2258, míreanna 61 go 64.

                     (4)

                        IO L 59, 3.3.2009, lch. 3.

                     (5)

                        IO L 59, 3.3.2009, lch. 1.

    ---documentbreak---

               AN COIMISIÚN EORPACH
            An Bhruiséil,12.5.2020
            COM(2020) 193 final
            IARSCRÍBHINN
            a ghabhann leis an
            Togra le haghaidh Cinneadh ón gComhairle
            maidir leis an seasamh a ghlacfar thar ceann an Aontais laistigh den Choiste CCE arna bhunú leis an gcomhaontú comhpháirtíochta eacnamaíche eatramhach idir an Cósta Eabhair de pháirt amháin agus an Comhphobal Eorpach agus a Bhallstáit den pháirt eile maidir le liosta eadránaithe a ghlacadh

               DRÉACHT

               CINNEADH UIMH. …/2020 ÓN gCOISTE CCE
                  arna bhunú leis an gcomhaontú comhpháirtíochta eacnamaíche eatramhach
                  idir an Cósta Eabhair, de pháirt
                  agus an Comhphobal Eorpach agus a Bhallstáit, den pháirt eile

               de ...

               maidir le glacadh liosta na n‑eadránaithe

               AN COISTE CCE,

               ag féachaint don chomhaontú comhpháirtíochta eacnamaíche eatramhach idir an Cósta Eabhair, de pháirt agus an Comhphobal Eorpach agus a Bhallstáit, den pháirt eile (dá ngairfear ‘An Comhaontú’ anseo feasta), arna shíniú sa Bhruiséil an 3 Márta 2009 agus feidhm shealadach aige ó mhí Mheán Fómhair 2016 i leith agus go háirithe Airteagal 64(1) de,

               de bharr an mhéid seo a leanas:

               Foráiltear leis an gComhaontú go mbeidh ar an gCoiste CCE liosta a bhunú de chúig dhuine dhéag atá faoi réir agus atá inniúil ar a bheith ag feidhmiú mar eadránaithe chun réiteach a fháil ar aon díospóidí a thagann chun cinn idir na páirtithe,

               TAR ÉIS AN CINNEADH SEO A GHLACADH:

               Airteagal 1

               1.An liosta de chúig dhuine dhéag atá faoi réir agus atá inniúil ar a bheith ag feidhmiú mar eadránaithe, bunaítear é i gcomhréir le hAirteagal 64(1) den Chomhaontú mar a leagtar amach é san Iarscríbhinn a ghabhann leis an gCinneadh seo.

               2.An liosta a dhéantar cur síos air i mír 1, bunaítear é gan dochar do na rialacha sonracha arna mbunú leis an gComhaontú nó dóibh siúd a fhéadfaidh an Coiste CCE a ghlacadh.

               Airteagal  2

               Féadfar an liosta a luaitear in Airteagal 1 a leasú trí Chinneadh an Choiste CCE a ghlactar i gcomhréir le hAirteagal 67 den Chomhaontú.

               Airteagal 3

               Beidh feidhm ag an Cinneadh seo ar lá a shínithe.

               Arna dhéanamh in/sa …, an ….

               Thar ceann Phoblacht an Chósta Eabhair
                     Thar ceann an Aontais Eorpaigh

               ...
                     ...

               IARSCRÍBHINN

               Liosta eadránaithe (Airteagal 64(1) den Chomhaontú)

               Eadránaithe roghnaithe ag an gCósta Eabhair:

               M. Abbe YAO – An Cósta Eabhair

               M. Abdouramane OUATTARA – An Cósta Eabhair

               M. Joachim BILA AKA – An Cósta Eabhair

               M. Narcisse AKA – An Cósta Eabhair

               M. Karim FADIKA – An Cósta Eabhair

               Eadránaithe roghnaithe ag an Aontas Eorpach:

               M. Claus Dieter EHLERMANN – An Ghearmáin

               M. Giorgio SACERDOTI – An Iodáil

               M. Jacques BOURGEOIS – An Bheilg

               M. Pieter JAN KUIJPER – An Ísiltír

               Mme Hélène RUIZ FABRI – An Fhrainc

               Eadránaithe roghnaithe ag an dá pháirtí le chéile:

               M. Martial AKAKPO - Tóga

               Mme Anna KOUYATE -Mailí

               M. Thomas COTTIER – An Eilvéis

               Mme Merit E. JANOW – Na Stáit Aontaithe

               M. Helge SELAND – An Iorua


title: Togra le haghaidh CINNEADH ÓN gCOMHAIRLE maidir leis an seasamh atá le glacadh thar ceann an Aontais laistigh de Choiste CCE arna bhunú leis an gcomhaontú comhpháirtíochta eacnamaíche eatramhach idir an Cósta Eabhair de pháirt amháin, agus an Comhphobal Eorpach agus a Bhallstáit, den pháirt eile, maidir le glacadh an nós imeachta um réiteach díospóidí agus cóid iompair na n-eadránaithe

text:
               AN COIMISIÚN EORPACH
            An Bhruiséil,12.5.2020
            COM(2020) 192 final
            2020/0076(NLE)
            Togra le haghaidh
            CINNEADH ÓN gCOMHAIRLE
            maidir leis an seasamh atá le glacadh thar ceann an Aontais laistigh de Choiste CCE arna bhunú leis an gcomhaontú comhpháirtíochta eacnamaíche eatramhach idir an Cósta Eabhair de pháirt amháin, agus an Comhphobal Eorpach agus a Bhallstáit, den pháirt eile, maidir le glacadh an nós imeachta um réiteach díospóidí agus cóid iompair na nx001eeadránaithe

               MEABHRÁN MÍNIÚCHÁIN

               1.Ábhar an togra

               Baineann an togra seo leis an seasamh a ghlacfar laistigh de Choiste CCE thar ceann an Aontais Eorpaigh (‘An tAontas’), coiste arna bhunú leis an gcomhaontú eatramhach comhpháirtíochta eacnamaíche idir an Cósta Eabhair, de pháirt amháin, agus an Comhphobal Eorpach agus a Bhallstáit, den pháirt eile, (dá ngairfear ‘An Comhaontú’ anseo feasta)
                  1
               , maidir le glacadh nósanna imeachta um réiteach díospóidí agus cód iompair na n‑eadránaithe, mar atá beartaithe.

               2.Comhthéacs an togra

               2.1.Comhaontú Comhpháirtíochta Eacnamaíche Eatramhach idir an tAontas agus an Cósta Eabhair

                  Is é is aidhm don Chomhaontú an chéad chreat a dhréachtú le haghaidh comhaontú comhpháirtíochta eacnamaíche i gcomhréir le Comhaontú Cotonou. Tá feidhm ag an gComhaontú go sealadach ón 3 Meán Fómhair 2016.

               2.2.Coiste CCE

                  Is comhlacht institiúideach é Coiste CCE de réir leagan amach an Chomhaontaithe. Foráiltear le hAirteagal 73 den Chomhaontú gurb é Coiste CCE atá freagrach as gach réimse a chumhdaítear leis an gComhaontú a riar, agus, lena chois sin, na cúraimí atá luaite ann a dhéanamh. Is de chomhthoil a dhéanfaidh Coiste CCE a chuid cinntí. Is ina chuid rialacha nós imeachta atá feidhmiú Choiste CCE leagtha síos
                     2
                  .

               2.3.Gníomh atá Beartaithe ag Coiste CCE

                  Sa chúigiú cruinniú den [dáta], ní mór do Choiste CCE cinneadh a ghlacadh maidir le glacadh na nósanna imeachta um réiteach díospóidí (“an Gníomh atá beartaithe”).

                  Tá foráil i mír 1 d’Airteagal 59 den Chomhaontú go “Is leis na rialacha nós imeachta a ghlacfaidh Coiste CCE a rialófar na nósanna imeachta um réiteach díospóidí dá bhforáiltear.”

                  Is é is cuspóir don Ghníomh atá beartaithe na rialacha agus na nósanna imeachta a leagan síos maidir le cur chun feidhme gníomhaíochtaí dá bhforáiltear i dTeideal V den Chomhaontú chun díospóidí is féidir a thiocfaidh chun cinn idir na páirtithe a réiteach. Is gá na rialacha sin a ghlacadh chun creat oibriúcháin fhorálacha an Chomhaontaithe a thabhairt i gcrích agus chun díospóidí a réiteach.

               3.An seasamh atá le glacadh thar ceann an Aontais

                  Leis an togra seo maidir le Cinneadh ón gComhairle leagfar síos an seasamh atá le glacadh thar ceann an Aontais laistigh de Choiste CCE arna bhunú leis an gcomhaontú comhpháirtíochta eacnamaíche eatramhach idir an Cósta Eabhair de pháirt amháin, agus an Comhphobal Eorpach agus a Bhallstáit, den pháirt eile, maidir le bunú an nós imeachta um réiteach díospóidí agus an chóid iompair

                  Chomhaontaigh na páirtithe uile sa chomhaontú leis an aidhm atá leis an dréachtchinneadh arna inisiliú sa cheathrú cruinniú de Choiste CCE an 27 agus an 28 Samhain 2019 agus, faoi réir nósanna imeachta cinnteoireachta an Aontais Eorpaigh, ba cheart do na páirtithe é a ghlacadh sa chéad chruinniú eile de Choiste CCE, cruinniú ba cheart a thionól ag deireadh na bliana 2020.

                  Tá an cinneadh riachtanach chun éifeacht a thabhairt d’fhorálacha an Chomhaontaithe atá le fáil faoi Teideal V maidir le díospóidí a chosc agus a réiteach agus chun a áirithiú sa chaoi sin go gcuirfear an Comhaontú i bhfeidhm mar is ceart.

               4.Bunús Dlí

               4.1.Bunús dlí an nós imeachta

               4.1.1.Prionsabail

                  In Airteagal 218(9) den Chonradh ar Fheidhmiú an Aontais Eorpaigh (CFAE) déantar foráil maidir le cinntí lena leagtar síos “na seasaimh a ghlacfar thar ceann an Aontais i gcomhlacht arna chur ar bun le comhaontú nuair a iarrfar ar an gcomhlacht sin Gníomhartha a ghlacadh a bhfuil éifeachtaí dlíthiúla leo, seachas gníomhartha lena bhforlíonfar nó lena leasófar creat institiúideach an chomhaontaithe.”

                  Ar na Gníomhartha “a bhfuil éifeachtaí dlíthiúla acu” tá na gníomhartha a bhfuil éifeachtaí dlíthiúla acu de bhua na rialacha sin sa dlí idirnáisiúnta lena rialaítear an comhlacht atá i gceist. Ar na gníomhartha sin freisin tá ionstraimí nach bhfuil éifeacht cheangailteach acu faoin dlí idirnáisiúnta, ach a d’fhéadfadh “tionchar cinntitheach a imirt ar ábhar na reachtaíochta a ghlacfaidh reachtas an Aontais Eorpaigh”
                     3
                  .

               4.1.2.Cur i bhfeidhm maidir leis an gcás seo

                  Is comhlacht é Coiste CCE a bunaíodh le comhaontú, is é sin leis an gcomhaontú comhpháirtíochta eacnamaíche eatramhach idir an Cósta Eabhair, de pháirt amháin, agus an Comhphobal Eorpach agus a Bhallstáit, den pháirt eile.

                  An gníomh a iarrtar ar Choiste CCE a ghlacadh, is gníomh é a bhfuil éifeachtaí dlíthiúla aige. An gníomh atá beartaithe, beidh sé ceangailteach faoin dlí idirnáisiúnta i gcomhréir le hAirteagail 59 agus 67 den Chomhaontú.

                  An gníomh beartaithe, ní dhéanann sé creat institiúideach an Chomhaontaithe a fhorlíonadh ná a leasú.

                  Dá bhrí sin, is é Airteagal 218(9) CFAE bunús dlí nós imeachta an chinnidh atá beartaithe.

               4.2.Bunús dlí substainteach

               4.2.1.Prionsabail

                  An bunús dlí substainteach atá le Cinneadh faoi Airteagal 218(9) CFAE, braitheann sé go príomha ar chuspóir agus ábhar an Ghnímh atá beartaithe agus a bhfuiltear ag glacadh seasamh thar ceann an Aontais ina leith. Má tá dhá aidhm ag an nGníomh atá beartaithe, nó má tá dhá chomhpháirt ann agus más féidir ceann de na haidhmeanna nó de na comhpháirteanna sin a shainaithint mar phríomhaidhm nó mar phríomh-chomhpháirt, agus san am céanna an ceann eile a shainaithint mar aidhm nó comhpháirt thánaisteach, ní mór an Cinneadh faoi Airteagal 218(9) CFAE a bhunú ar aon bhunús dlí substainteach amháin, is é sin an bunús dlí is gá de bharr na príomhaidhme nó na príomh-chomhpháirte.

               4.2.2.Cur i bhfeidhm maidir leis an gcás seo

                  Baineann príomhchuspóir agus ábhar an Ghnímh atá beartaithe leis an gcomhbheartas tráchtála. Dá bhrí sin, is é Airteagal 207 CFAE bunús dlí substainteach an Chinnidh atá beartaithe.

               4.3.Conclúid

               Ba cheart an chéad fhomhír d’Airteagal 207(4) de CFAE, i dteannta na chéad fhomhíre d’Airteagal 218(9) de CFAE, a bheith ina mbunús dlí leis an gCinneadh atá beartaithe.

               5.FOILSIÚ AN GHNÍMH ATÁ BEARTAITHE

               Ós rud é go n‑athróidh Cinneadh Choiste CCE an Comhaontú, is iomchuí é a fhoilsiú in Iris Oifigiúil an Aontais Eorpaigh tar éis a ghlactha.

               2020/0076 (NLE)

               Togra le haghaidh

               CINNEADH ÓN gCOMHAIRLE

               maidir leis an seasamh atá le glacadh thar ceann an Aontais laistigh de Choiste CCE arna bhunú leis an gcomhaontú comhpháirtíochta eacnamaíche eatramhach idir an Cósta Eabhair de pháirt amháin, agus an Comhphobal Eorpach agus a Bhallstáit, den pháirt eile, maidir le glacadh an nós imeachta um réiteach díospóidí agus cóid iompair na n‑eadránaithe

               TÁ COMHAIRLE AN AONTAIS EORPAIGH,

               Ag féachaint don Chonradh ar Fheidhmiú an Aontais Eorpaigh, agus go háirithe an chéad fhomhír d’Airteagal 207(4) de, i gcomhar le hAirteagal 218(9) de,

               Ag féachaint don togra ón gCoimisiún Eorpach,

               De bharr an mhéid seo a leanas:

               (1)rinneadh an Comhaontú Comhpháirtíochta Eacnamaíche idir an Cósta Eabhair, de pháirt agus an Comhphobal Eorpach agus a Bhallstáit, den pháirt eile, (dá ngairfear “An Comhaontú” anseo feasta)
                  4
                a shíniú thar ceann an Aontais le Cinneadh 2009/156/CE ón gComhairle
                  5
               . Tá sé i bhfeidhm go sealadach ón 3 Meán Fómhair 2016 i leith.

               (2)I gcomhréir le mír 1 d’Airteagal 59 den Chomhaontú, ní mór do Choiste CCE na rialacha nós imeachta agus an cód iompair lena rialaítear na nósanna imeachta um réiteach díospóidí.

               (3)Iarrtar ar Choiste CCE, le linn an chéad chruinnithe bhliantúil eile, cinneadh a ghlacadh lena mbunófar na nósanna imeachta um réiteach díospóidí agus cód iompair na n‑eadránaithe.

               (4)Is iomchuí an seasamh atá le glacadh a leagan síos, laistigh de Choiste CCE agus thar ceann an Aontais, faoin gCinneadh atá beartaithe agus a mhéid a bheidh sé ceangailteach ar an Aontas,

               (5)Dá bhrí sin, is iomchuí seasamh an Aontais a bheith laistigh de Choiste CCE bunaithe ar an togra le haghaidh cinneadh a ghabhann leis seo.

               TAR ÉIS AN CINNEADH SEO A GHLACADH:

               Airteagal 1

               An seasamh atá le glacadh thar ceann an Aontais laistigh de Choiste CCE arna bhunú leis an gcomhaontú comhpháirtíochta eacnamaíche eatramhach idir an Cósta Eabhair de pháirt amháin, agus an Comhphobal Eorpach agus a Bhallstáit, den pháirt eile, maidir le glacadh an nós imeachta um réiteach díospóidí agus chód iompair na n‑eadránaithe, tá sé bunaithe ar an togra maidir le Cinneadh ó Choiste CCE lena nglacfar nósanna imeachta um réiteach díospóidí agus cód iompair na n‑eadránaithe, a ghabhann leis an gCinneadh seo.

               Airteagal 2

               Tiocfaidh an Cinneadh seo i bhfeidhm an dáta a ghlacfar é.

               Arna dhéanamh sa Bhruiséil,

                     Thar ceann na Comhairle

                     An tUachtarán

                     (1)

                        IO L 59, 03.03.2009, lch. 3

                     (2)

                        IO L 194, 31.07.2018, lch. 158

                     (3)

                        Breithiúnas na Cúirte Breithiúnais an 7 Deireadh Fómhair 2014, an Ghearmáin v an Chomhairle, C-399/12, ECLI:EU:C:2014:2258, míreanna 61 go 64.

                     (4)

                        IO L 59, 3.3.2009, lch. 3.

                     (5)

                        Cinneadh 2009/156/CE ón gComhairle an 21 Samhain 2008 maidir le síniú agus cur i bhfeidhm sealadach an Chomhaontaithe Eacnamaíche idir an Cósta Eabhair, de pháirt agus an Comhphobal Eorpach agus a Bhallstáit, den pháirt eile, (IO L 59, 3.3.2009, lch. 1).

    ---documentbreak---

               AN COIMISIÚN EORPACH
            An Bhruiséil,12.5.2020
            COM(2020) 192 final
            IARSCRÍBHINN
            a ghabhann leis an
            Togra le haghaidh Cinneadh ón gComhairle
            maidir leis an seasamh atá le glacadh thar ceann an Aontais laistigh de Choiste CCE arna bhunú leis an gcomhaontú comhpháirtíochta eacnamaíche eatramhach idir an Cósta Eabhair de pháirt amháin, agus an Comhphobal Eorpach agus a Bhallstáit, den pháirt eile, maidir le glacadh an nós imeachta um réiteach díospóidí agus cóid iompair na n‑eadránaithe

               DRÉACHT

               CHINNEADH UIMH. 1./2020 Ó CHOISTE CCE
                  arna thabhairt isteach leis an gcomhaontú chomhpháirtíochta eacnamaíche eatramhach idir an Cósta Eabhair, de pháirt amháin, agus an Comhphobal Eorpach agus a Bhallstáit, den pháirt eile,

               an ….

               lena nglactar na nósanna imeachta um réiteach díospóidí agus cód iompair na n‑eadránaithe

               TÁ COISTE CCE,

               ag féachaint don chomhaontú comhpháirtíochta eacnamaíche eatramhach idir an Cósta Eabhair, de pháirt amháin, agus an Comhphobal Eorpach agus a Bhallstáit, den pháirt eile (dá ngairfear ‘An Comhaontú’ anseo feasta), arna shíniú sa Bhruiséil an 26 Samhain 2008 agus feidhm shealadach aige ón 3 Meán Fómhair 2016 i leith agus go háirithe mír 1 d’Airteagal 59(1) agus Airteagal 73 de,

               de bharr an mhéid seo a leanas:

               (1)Foráiltear i mír 1 d’Airteagal 59 den Chomhaontú go ndéanfar na nósanna imeachta dá bhforáiltear i gCaibidil 3 (Nósanna imeachta um réiteach díospóidí) de Theideal V (Cosc agus réiteach díospóidí) den Chomhaontú a rialáil leis na rialacha nós imeachta um réiteach díospóidí a ghlacfaidh Coiste CCE,

               (2)De réir Airteagal 73 den Chomhaontú sin, chun é a chur chun feidhme, is air Choiste CCE atá an cúram na réimsí uile atá cumhdaithe leis an gComhaontú sin a riar agus na cúraimí uile atá luaite ann a chur díobh,

               TAR ÉIS AN CINNEADH SEO A GHLACADH:

               Airteagal 1

               1.Bunaítear an nós imeachta um réiteach díospóidí agus cód iompair na n‑eadránaithe de réir mar a leagtar amach iad san Iarscríbhinn.

               2.Is gan dochar do na rialacha sonracha arna mbunú leis an gComhaontú nó do na rialacha a fhéadfaidh an Coiste CCE a ghlacadh a bhunaítear na rialacha nósanna imeachta agus an cód iompair sin.

               Airteagal 2

               Beidh feidhm ag an gCinneadh seo ó lá a shínithe amach.

               Arna dhéanamh i/sa [áit] an [dáta]

               Thar ceann Phoblacht an Chósta Eabhair
                     Thar ceann an Aontais Eorpaigh

               IARSCRÍBHINN

               AN NÓS IMEACHTA UM RÉITEACH DÍOSPÓIDÍ

               Airteagal 1

               Sainmhínithe

               Agus na rialacha nós imeachta seo á gcur i bhfeidhm, ciallaíonn:

               Comhairleoir: duine nádúrtha atá fostaithe ag páirtí nó comhairleoir chun comhairle nó cúnamh a thabhairt don pháirtí i gcomhthéacs nós imeachtaí eadrána;

               Painéal eadrána: painéal arna chur ar bun faoi Airteagal 50 den Chomhaontú;

               Eadránaí: comhalta de phainéal eadrána arna chur ar bun faoi Airteagal 50 den Chomhaontú;

               Cúntóir: duine nádúrtha a dhéanann, de bhua sainordú ó eadránaí, taighde dó sin nó a chuidíonn leis a dhualgais a dhéanamh;

               Lá: lá féilire;

               Lá nach lá oibre: an Satharn, an Domhnach agus gach lá eile arna shainiú ag páirtí amháin mar lá saoire faoi chur i bhfeidhm na rialacha seo;

               Ionadaí páirtí: fostaí nó aon duine nádúrtha arna cheapadh ag roinn nó gníomhaireacht nó aon eintiteas poiblí eile de chuid páirtí a dhéanann ionadaíocht dó/di sin le linn díospóide a bhaineann leis an gComhaontú seo;

               Páirtí cúisithe: an páirtí a bhfuil líomhain ina leith gur sháraigh sé forálacha dá dtagraítear in Airteagal 46 den Chomhaontú;

               Páirtí gearánach: an páirtí atá ag iarraidh go gcuirfear painéal eadrána ar bun de bhun Airteagal 49 den Chomhaontú.

               Airteagal 2

               Raon feidhme

               1.Leis na forálacha san Iarscríbhinn seo, comhlánaítear agus mionsonraítear an Comhaontú comhpháirtíochta eacnamaíche sealadach idir an Cósta Eabhair, de pháirt agus an tAontas Eorpach agus a Bhallstáit, den pháirt eile (dá ngairfear ‘An Comhaontú’ anseo feasta), go háirithe Airteagal 49 de agus na hAirteagail ina dhiaidh a bhaineann leis an eadráin.

               2.Is é is aidhm do na rialacha nós imeachta seo, an deis a thabhairt do na páirtithe na díospóidí is féidir a thiocfaidh chun cinn eatarthu a réiteach le sásra réitigh a bhfuil an dá pháirtí sásta leis trí shásra eadrána.

               3.Féadfaidh ceachtar den dá pháirtí dul i muinín na headrána faoi chuimse chur chun feidhme an Chomhaontaithe comhpháirtíochta eacnamaíche idir an Cósta Eabhair, de pháirt, agus an tAontas Eorpach agus a Bhallstáit, den pháirt eile, chun díospóidí is féidir a thiocfaidh chun cinn eatarthu a réiteach.

               Airteagal 3

               Cur ar siúl na n‑imeachtaí eadrána agus fógraí

               1.Measfar na himeachtaí eadrána a bheith ar siúl ar an dáta a gheobhaidh an páirtí eile a bheidh cúisithe agus Coiste CCE an iarraidh ar chur ar bun ó phainéal eadrána i gcomhréir le hAirteagal 49.2 den Chomhaontú.

               2.Ciallaíonn “fógra”, de réir bhrí na rialacha nós imeachta seo, aon iarraidh, aon tuairim, aon teachtaireacht scríofa nó aon doiciméad eile a bhaineann leis na himeachtaí eadrána, más amhlaidh:

               a)gur in aon am amháin a seoladh gach fógra ón bpainéal eadrána chuig an dá pháirtí;

               b)gach fógra ó pháirtí a raibh an painéal eadrána ina sheolaí aige, gur seoladh cóip de san am céanna chuig bpáirtí eile;

               c)gach fógra ó pháirtí a raibh an páirtí eile ina sheolaí aige, gur seoladh cóip de, dá mb’iomchuí, san am céanna chuig bpainéal eadrána.

               3.Seolfar gach fógra trí ríomhphost nó, más iomchuí, trí aon mhodh teileachumarsáide eile lenar féidir taifead a dhéanamh de sheoladh an fhógra sin. Mura gcruthófar a mhalairt, measfar gur ar an dáta seolta a seachadadh an fógra sin.

               4.Seolfar gach fógra chuig Ard-Stiúrthóireacht Thrádála Choimisiún Eorpach an Aontais Eorpaigh agus chuig an gcomhordaitheoir a cheap an Cósta Eabhair.

               5.Féadfar mion-earráidí scríofa sna fógraí a cheartú a bhaineann leis na himeachtaí eadrána ach fógra nua a sheoladh ina sonrófar go soiléir cé na mionathruithe a rinneadh.

               6.Más lá nach lá oibre an lá deiridh le fógra a thabhairt do pháirtí an Chósta Eabhair nó don Aontas Eorpach, féadfar an fógra a sheachadadh an chéad lá oibre dá éis sin. Ní mheasfar go ndearnadh an seachadadh ar lá nach lá oibre i gcás fógra de chineál ar bith ná aon iarraidh.

               7.De réir chineál na gceisteanna is ábhar do na himeachtaí, seolfar cóip d’aon iarraidh agus d’aon fhógra a mbeidh Coiste CCE ina sheolaí aici/aige chuig na comhlachtaí institiúideacha eile lena mbaineann chomh maith i gcomhréir leis na rialacha nós imeachta seo.

               Airteagal 4

               Na headránaithe a cheapadh

               1.I gcás ina gceapfar eadránaí le crannchur i gcomhréir le hAirteagal 50 den Chomhaontú, cuirfidh Cathaoirleach Choiste CCE in iúl gan mhoill do na páirtithe cén dáta agus cén t‑am a rinneadh é agus cén áit ndearnadh é.

               2.Féadfaidh na páirtithe freastal ar an gcrannchur agus is ina bhfianaise déanfar é.

               3.Is i scríbhinn chuirfidh Cathaoirleach CCE in iúl do gach duine a roghnaíodh gur ceapadh é ina eadránaí. Dearbhóidh gach duine don dá pháirtí go bhfuil sé ar fáil laistigh de na cúig lá dá éis sin ón dáta a cuireadh in iúl dó gur ceapadh é.

               4.Is as na daoine a mhol ceann de na páirtithe nó an dá pháirtí go hoifigiúil a roghnófar na headránaithe le crannchur más rud é nár tiomsaíodh an liosta eadránaithe dá dtagraítear in Airteagal 64 den Chomhaontú nó nach leor an líon ainmneacha ann faoin am a dhéanfar an iarraidh de bhun mhír 2 d’Airteagal 50 den Chomhaontú.

               Airteagal 5

               Comhairliúchán idir na páirtithe agus an painéal eadrána

               1.Mura mbeidh a mhalairt comhaontaithe acu, tiocfaidh na páirtithe agus an painéal eadrána le chéile laistigh de 7 lá ó chur ar bun an phainéil chun a shocrú cé na ceisteanna a mheasann na páirtithe nó an painéal eadrána a bheith iomchuí, lena n‑áirítear:

               (a)An luach saothair agus an caiteachas atá le híoc leis na headránaithe, dhá ní a bheidh i gcomhréir le caighdeáin EDT;

               (b)Luach saothair gach cúntóra eadránaí, rud nach mbeidh ina iomláine os cionn 50 % de luach saothair iomlán an eadránaí sin;

               (c)Féilire na n‑imeachtaí.

               2.Féadfaidh na headránaithe agus ionadaithe na bpáirtithe páirt a ghlacadh sa chruinniú sin ar an bhfón nó i bhfíschomhdháil.

               3.Mura mbeidh a mhalairt comhaontaithe ag na páirtithe laistigh de 5 lá ó dháta chur ar bun an phainéil eadrána, seo a leanas sainordú an phainéil eadrána:

               “Scrúdú a dhéanamh, i bhfianaise fhorálacha ábhartha an Chomhaontaithe, ar an gceist atá luaite san iarraidh ar phainéal eadrána a chur ar bun, breithiúnas a thabhairt an bhfuil an beart atá i gceist ag teacht leis na forálacha dá dtagraítear in Airteagal 46 den Chomhaontú, agus cinneadh a thabhairt i gcomhréir le hAirteagail 52, 62 agus 63 den Chomhaontú.”

               4.Cuirfidh na páirtithe in iúl don phainéal eadrána cén sainordú a shocraigh siad eatarthu laistigh de 3 lá ó rinneadh an socrú sin.

               Airteagal 6

               Teachtaireachtaí i scríbhinn

               Cuirfidh an páirtí gearánach isteach teachtaireacht tosaigh is scríbhinn 20 lá ar a dhéanaí ó dháta cur ar bun an phainéil eadrána speisialta. Cuirfidh an páirtí cúisithe isteach teachtaireacht frisnéise i scríbhinn 20 lá ar a dhéanaí ó chur isteach na teachtaireachta tosaigh i scríbhinn.

               Airteagal 7

               Feidhmiú na ngrúpaí eadrána speisialta

               1.Is é uachtarán an phainéil eadrána a bheidh i gceannas ar na cruinnithe ar fad. Féadfaidh painéal eadrána an chumhacht déanta cinntí riaracháin agus nós imeachta sa réimse lena mbaineann a tharmligean chuig uachtarán an phainéil.

               2.I gcomhréir le Airteagal 9 de na rialacha nós imeachta seo, freastalóidh na headránaithe agus na daoine ar tugadh cuireadh dóibh ar an gcruinniú. Mura bhfuil a mhalairt sonraithe sa Chomhaontú nó sna rialacha nós imeachta seo agus gan dochar do mhír 5 d’Airteagal 9 de na rialacha nós imeachta seo, féadfaidh an painéal eadrána a chuid gníomhaíochtaí a dhéanamh ar an bhfón, le fótachóipeálaí nó le haon mhodh eile, modhanna ríomhaireachta san áireamh.

               3.Is iad na headránaithe amháin a fhéadfaidh páirt a ghlacadh i bplé an phainéil eadrána, ach féadfaidh an painéal eadrána cead a thabhairt dá chúntóirí freastal ar an bplé sin.

               4.Is ar an bpainéal eadrána amháin atá an cúram foclaíocht an chinnidh a shocrú agus ní féidir an cúram sin a tharmligean.

               5.Ní mór socruithe, cinntí agus moltaí an phainéil eadrána dá dtagraítear in Airteagail 51 agus 52 den Chomhaontú a dhéanamh d’aon toil a mhéid is féidir. mura féidir iad a dhéanamh d’aon toil, is le móramh de chomhaltaí an phainéil a dhéanfar iad. Ní fhéadfaidh na headránaithe tuairimí aonair a thabhairt ar cheisteanna nach bhfuil gach duine sa phainéal ar aon tuairim fúthu.

               6.Nuair a bheidh ceist nós imeachta ann agus gan í cumhdaithe le forálacha Theideal V den Comhaontú (Cosc agus réiteach díospóidí), féadfaidh an painéal eadrána, tar éis dó dul i gcomhairle leis na páirtithe, nós imeachta iomchuí a ghlacadh atá ag teacht leis na forálacha lena n‑áirithítear go gcaithfear go comhionann leis na páirtithe.

               7.Cuirfidh an painéal eadrána in iúl do na páirtithe i scríbhinn cé na cúiseanna a bhí leis an mionathrú nó leis an gcoigeartú chomh maith leis an teorainn ama agus leis an gcoigeartú ba ghá, má mheasann sé gur gá ceann de na teorainneacha ama nós imeachta a mhionathrú seachas na teorainneacha ama i dTeideal V den Chomhaontú (Cosc agus réiteach díospóidí), nó aon choigeartú nós imeachta nó riaracháin a dhéanamh. Féadfaidh an painéal eadrána leasuithe nó coigeartuithe a ghlacadh tar éis dó dul i gcomhairle leis na páirtithe.

               8.Féadfar gach teorainn ama atá leagtha síos sna rialacha seo a athrú le comhthoil na bpáirtithe. Arna iarraidh sin ag páirtí, féadfaidh an painéal eadrána na teorainneacha ama is infheidhme faoi chuimsiú an nós imeachta a mhionathrú.

               9.Arna iarraidh sin ag an dá pháirtí, cuirfidh an painéal eadrána na himeachtaí ar fionraí tráth ar bith ar feadh tréimhse arna comhaontú ag na páirtithe, tréimhse nach mó ná 12 mhí i ndiaidh a chéile.

               10.I gcás fionraí, cuirfear síneadh leis na teorainneacha ama ábhartha, síneadh a bheidh ar comhfhad le tréimhse fionraí na n‑imeachtaí os comhair an phainéil speisialta eadrána. Atosóidh an painéal eadrána na himeachtaí aon tráth arna iarraidh sin ag na páirtithe le chéile nó i ndeireadh na tréimhse fionraí a comhaontaíodh má d’iarr ceann de na páirtithe sin i scríbhinn. Cuirfear fógra faoin iarraidh chuig Cathaoirleach an phainéil eadrána agus chuig an páirtí eile, más iomchuí. Má cuireadh na himeachtaí a bhí os comhair an phainéil ar fionraí ar feadh níos mó ná 12 mhí as a chéile, rachadh an chumhacht a tugadh le haghaidh chur ar bun an phainéil eadrána as feidhm, agus beidh na himeachtaí os comhair an phainéil eadrána dúnta. Féadfaidh na páirtithe comhaontú a dhéanamh tráth ar bith deireadh a chur leis na himeachtaí faoi bhráid an phainéil eadrána. Cuirfidh na páirtithe fógra go comhpháirteach faoin gcomhaontú sin chuig Cathaoirleach an phainéil eadrána.

               11.Beidh deireadh obair an phainéil eadrána gan dochar do chearta na bpáirtithe in imeachtaí eile faoin gceist chéanna de bhun Theideal V den Chomhaontú (Díospóidí a chosc agus a réiteach).

               Airteagal 8

               Ionadú

               1.Mura féidir le headránaí páirt a ghlacadh sna himeachtaí, má tharraingíonn sé siar nó más gá é a ionadú, roghnófar eadránaí nua i gcomhréir le hAirteagal 50 den Chomhaontú.

               2.Má shíleann páirtí nach bhfuil eadránaí ag comhlíonadh cheangal an chóid iompair agus gur cheart é a ionadú dá bhrí sin, cuirfidh an páirtí sin fógra chuig an bpáirtí eile laistigh de 15 lá tar éis an dáta a tháinig sé ar an eolas faoi na himthosca is bunús leis an sárú atáthar a mhaíomh a rinne an t‑eadránaí ar an gcód iompair atá leagtha síos.

               3.Rachaidh na páirtithe i gcomhairle le chéile laistigh de 15 lá tar éis dáta an fhógra atá luaite i mír 2. Cuirfidh na páirtithe fógra chuig an eadránaí faoin sárú líomhnaithe agus féadfaidh siad a iarraidh air bearta a dhéanamh chun é a chur ina cheart. Lena chois sin, féadfaidh siad, má thagann siad ar chomhaontú faoi sin, an t‑eadránaí a chur as oifig agus eadránaí nua a roghnú i gcomhréir leis an nós imeachta atá leagtha amach i mír 2 d’Airteagal 50, agus, más iomchuí, i gcomhréir le mír 3 d’Airteagal 50 den Chomhaontú.

               4.Murar éirigh leis na páirtithe a chomhaontú gur gá eadránaí seachas an cathaoirleach a ionadú, féadfaidh ceachtar den dá pháirtí a iarraidh go gcuirfear an cheist sin faoi bhráid chathaoirleach an phainéil eadránaí, agus ní fhéadfar achomharc a iarraidh ar chinneadh an chathaoirligh.

               5.Más rud é, de réir an iarrata, go ndearna an cathaoirleach amach gur sháraigh an t‑eadránaí ceanglais chód iompair na n‑eadránaithe, roghnófar an t‑eadránaí nua i gcomhréir le mír 3 d’Airteagal 50 den Chomhaontú.

               6.Má mheasann páirtí go bhfuil an painéal eadrána ag sárú cheanglais chód iompair na n‑eadránaithe, rachaidh na páirtithe i gcomhairle le chéile, agus, má bhíonn siad ar aon fhocal faoi sin siad faoi sin, cuirfidh siad an cathaoirleach as oifig agus roghnóidh siad eadránaí nua i gcomhréir leis an nós imeachta a leagtar síos in Airteagal 50 den Chomhaontú.

               7.Má chlis ar na páirtithe teacht a chomhaontú an gá an cathaoirleach a ionadú, féadfaidh ceachtar den dá pháirtí a iarraidh go gcuirfear an cheist faoi bhráid duine de na daoine ar an liosta, daoine a roghnaíodh chun bheith ina chathaoirleach ar an bpainéal eadrána a bunaíodh de bhua Airteagal 64 den Chomhaontú. Roghnóidh cathaoirleach Choiste CCE é a roghnú le crannchur. Is é an duine a roghnaíodh amhlaidh a chinnfidh cé acu a sháraigh nó nár sháraigh an cathaoirleach ceanglais chód iompair na n‑eadránaithe. Ní fhéadfar achomharc a iarraidh ar an gcinneadh sin.

               8.Má chinntear gur sháraigh an cathaoirleach ceanglais chód iompair na n‑eadránaithe, roghnófar cathaoirleach nua i gcomhréir le mír 3 d’Airteagal 50 den Chomhaontú.

               Airteagal 9

               Éisteacht ó bhéal

               1.Ar bhun na féilire a bheidh leagtha amach i gcomhréir le mír 1 d’Airteagal 5 agus tar éis dó dul i gcomhairle leis na páirtithe agus leis na headránaithe eile, cuirfidh cathaoirleach an phainéil eadrána na páirtithe ar an eolas faoi dháta, am agus áit na héisteachta. An páirtí ar a bhfuil cúram riarachán lóistíochta na n‑imeachtaí, cuirfidh sé an fhaisnéis sin ar fáil don phobal, faoi réir Airteagal 11.

               2.Mura mbeidh a mhalairt de chomhaontú déanta ag na páirtithe, is sa Bhruiséil a bheidh an éisteacht más é páirtí an Chósta Eabhair é an páirtí gearánach, agus in Abidjan más é an tAontas Eorpach é an páirtí gearánach.

               3.Féadfaidh an painéal eadrána éisteachtaí breise a thionól má chomhaontaíonn na Páirtithe air sin.

               4.Beidh na headránaí uile i láthair ó thús go deireadh na héisteachta.

               5.Féadfaidh na daoine seo a leanas a bheith i láthair ag an éisteacht, bíodh na himeachtaí oscailte don phobal nó na bídís.

               a)ionadaithe na bpáirtithe;

               b)comhairleoirí na bpáirtithe;

               c)na baill foirne riaracháin, na hateangairí, na haistreoirí agus na luathscríbhneoirí cúirte;

               d)cúntóirí na n‑eadránaithe;

               e)na saineolaithe a roghnaigh an painéal eadrána i gcomhréir le hAirteagal 60 den Chomhaontú.

               6.Tráth nach déanaí ná 5 lá roimh dháta na héisteachta, seolfaidh gach páirtí chuig an bpainéal eadrána agus chuig an bpáirtí eile liosta ainmneacha na ndaoine nádúrtha a dhéanfaidh argóint nó cur i láthair ó bhéal ag an éisteacht thar ceann an pháirtí sin agus ainmneacha ionadaithe agus comhairleoirí eile a bheidh ag freastal ar an éisteacht.

               7.Stiúrfaidh an painéal eadrána an éisteacht ar an gcaoi seo a leanas agus áiritheoidh siad go mbeidh an méid ama labhartha céanna ag an bpáirtí gearánach agus ag an bpáirtí is ábhar don ghearán:

               Na hargóintí

               a)argóint an pháirtí ghearánaigh;

               b)argóint an pháirtí is ábhar don ghearán;

               Frithargóintí

               a)freagra an pháirtí ghearánaigh;

               b)frithfhreagra an pháirtí is ábhar don ghearán;

               8.Féadfaidh an painéal eadrána ceisteanna a chur ar cheachtar den dá pháirtí tráth ar bith le linn na héisteachta.

               9.Déanfaidh an painéal eadrána socrú ionas go ndéanfar tras-scríbhinn na héisteachta a ullmhú agus a sheachadadh chuig na Páirtithe laistigh de 15 lá tar éis na héisteachta. Féadfaidh na páirtithe barúil a thabhairt faoi na miontuairiscí agus féadfaidh an painéal iad a chur san áireamh, laistigh de 5 lá tar éis scaipeadh an doiciméid sin.

               10.Laistigh de 10 lá ó dháta na héisteachta, féadfaidh ceachtar den dá pháirtí teachtaireacht bhreise i scríbhinn maidir leis an gceist a ardaíodh le linn na héisteachta a thabhairt do na headránaithe agus chuig an bpáirtí eile

               Airteagal 10

               Ceisteanna i scríbhinn

               1.Féadfaidh an painéal eadrána, tráth ar bith le linn na n‑imeachtaí, ceisteanna i scríbhinn a chur faoi bhráid páirtí amháin nó faoi bhráid an dá pháirtí. Gheobhaidh gach ceann de na páirtithe cóip de gach ceist a chuir an painéal eadrána isteach.

               2.Lena chois sin, tabharfaidh gach páirtí cóip dá fhreagraí i scríbhinn ar cheisteanna an phainéil eadrána don pháirtí eile. Beidh deis ag gach páirtí barúlacha i scríbhinn faoi fhreagra an pháirtí eile a chur ar fáil laistigh de 5 lá ó dháta an fhreagra sin.

               Airteagal 11

               Trédhearcacht agus rúndacht

               1.Áiritheoidh gach páirtí agus an painéal eadrána go gcoinneofar faoi rún gach faisnéis a chuir an páirtí eile isteach chuig an bpainéal eadrána agus ar leag an páirtí sin síos go raibh sí rúnda. An páirtí a chuirfidh teachtaireacht chuig an bpainéal eadrána ina bhfuil faisnéis rúnda, cuirfidh sé ar fáil chomh maith, laistigh de 15 lá ó cuireadh an teachtaireacht, leagan neamhrúnda di ar féidir í a nochtadh don phobal.

               2.Ní chuirfidh na rialacha nós imeachta seo aon chosc ar pháirtí a bharúlacha féin a nochtadh don phobal ar choinníoll nach nochtfaidh sé faisnéis a fuair sé ón bpáirtí eile ar leag an páirtí sin síos gur faisnéis rúnda í nuair a bheidh sé ag tagairt d’fhaisnéis a fuair sé ón bpáirtí sin.

               3.Is i seisiún dúnta a thiocfaidh an painéal eadrána le chéile nuair a bheidh faisnéis trádála rúnda sa teachtaireacht ó pháirtí amháin nó na hargóintí uaidh. Coinneoidh na páirtithe éisteachtaí an phainéil eadrána faoi rún nuair a thiocfaidh siad le chéile i seisiún dúnta.

               Airteagal 12

               Teagmhálacha ex parte

               1.Ní thiocfaidh an painéal eadrána le cheile le páirtí amháin ná ní bheidh cumarsáid aige le páirtí amháin gan an páirtí eile a bheith i láthair.

               2.Ní fhéadfaidh aon eadránaí aon ghné den cheist atá faoi scrúdú sna himeachtaí le páirtí amháin na leis an dá pháirtí gan na headránaithe eile a bheith i láthair.

               Airteagal 13

               Teachtaireachtaí amicus curiae

               1.Féadfaidh daoine neamhrialtasacha atá bunaithe i gcríoch páirtí pléadálacha amicus curiae i scríbhinn a chur faoi bhráid an phainéil eadrána i gcomhréir le míreanna 2 go 5.

               2.Mura mbeidh a mhalairt comhaontaithe ag na páirtithe laistigh de 5 lá ó dháta chur ar bun an phainéil eadrána, féadfaidh an painéal teachtaireachtaí i scríbhinn nár iarradh a ghlacadh, ar choinníoll go gcuirfear ar fáil iad laistigh de 10 lá ó dháta chur ar bun an phainéil eadrána, go mbaineann siad go díreach leis an gceist a bheidh faoi scrúdú ag an bpainéal eadrána, agus nach mbeidh níos mó ná 15 leathanach clóite in aon cheann acu, na hiarscríbhinní san áireamh.

               3.Beidh tuairisc i ngach teachtaireacht ar an duine atá á cur ar fáil, bíodh sé ina dhuine nádúrtha nó ina dhuine dlítheanach, lena n‑áireofar an cineál gníomhaíochtaí a dhéanann sé agus an fhoinse mhaoiniúcháin atá aige, agus beidh na cineálacha leasanna atá ag an duine sin sna himeachtaí eadrána inti freisin. Beidh an teachtaireacht scríofa sna teangacha a roghnaigh na páirtithe, i gcomhréir le míreanna 1 agus 2 d’Airteagal 16 de na rialacha nós imeachta seo.

               4.Tabharfar fógra faoi na teachtaireachtaí chuig na páirtithe ionas gur féidir leo a mbarúlacha a thabhairt fúthu. Féadfaidh na páirtithe a mbarúlacha a thabhairt don phainéal eadrána laistigh de 10 lá ó cuireadh an teachtaireacht.

               5.Leagfaidh an painéal eadrána amach sa chinneadh uaidh na teachtaireachtaí uile a fuair sé atá i gcomhréir leis na rialacha nós imeachta seo. Níl sé de cheangal ar an bpainéal eadrána na hargóintí a cuireadh i láthair sna teachtaireachtaí sin a phlé sa chinneadh uaidh. Déanfaidh an painéal eadrána aon teachtaireacht a fuair sé a chur ar fáil do na páirtithe sa chaoi gur féidir leo a mbarúlacha a thabhairt fúthu.

               Airteagal 14

               Cásanna práinne

               Sna cásanna práinne dá dtagraítear i mír 2 d’Airteagal 52 den Chomhaontú, déanfaidh an painéal eadrána, tar éis dó dul i gcomhairle leis na páirtithe, na teorainneacha ama a leagtar síos sna rialacha nós imeachta seo a choigeartú de réir mar a mheasann sé a bheith iomchuí agus cuirfidh sé na páirtithe ar an eolas faoi na coigeartuithe sin.

               Airteagal 15

               Costais

               1.Íocfaidh gach páirtí na costais ar é a bheith rannpháirteach sna himeachtaí eadrána.

               2.Is ar an bpáirtí cúisithe a bheidh cúram riarachán lóistíochta na n‑imeachtaí eadrána, go háirithe eagrú na n‑éisteachtaí, agus is é a íocfaidh na costais a eascróidh ó riarachán lóistíochta na n‑imeachtaí eadrána. Os a choinne sin, iompróidh na páirtithe go comhionann le chéile caiteachas riaracháin na n‑imeachtaí eadrána agus luach saothair agus caiteachas na n‑eadránaithe agus luach saothair agus caiteachas a gcúntóirí.

               Airteagal 16

               Teanga oibre na n‑imeachtaí, na haistreoireachta agus na hateagaireachta

               1.Le linn na gcomhairliúchán dá dtagraítear i mír 2 d’Airteagal 50 den Chomhaontú, agus le linn an chruinnithe dá dtagraítear i mír 1 d’Airteagal 5 de na rialacha seo ar a dhéanaí, déanfaidh na páirtithe a ndícheall teacht ar chomhaontú faoin teanga oibre choiteann le haghaidh na n‑imeachtaí os comhair an phainéil eadrána.

               2.Murar éirigh leis na páirtithe teacht ar chomhaontú faoi theanga oibre choiteann, glacfaidh gach páirtí chuige féin na teachtaireachtaí i scríbhinn uaidh a aistriú go dtí an teanga a roghnaigh an páirtí eile, ach amháin má bhíonn na teachtaireachtaí scríofa i gceann de theangacha oibre EDT. Is é an páirtí cúisithe a bheidh i mbun ateangaireacht a dhéanamh ar na teachtaireachtaí ó bhéal go dtí na teangacha a roghnaigh na páirtithe.

               3.Is sa teanga nó sna teangacha a roghnaigh na páirtithe a bheidh tuarascálacha agus cinntí an phainéil eadrána. Murar tháinig na páirtithe ar chomhaontú faoi theanga oibre choiteann, is i gceann de theangacha oibre EDT a chuirfear tuarascáil eatramhach ar fáil agus tuarascáil deiridh an phainéil eadrána.

               4.Iompróidh an dá pháirtí go comhionann le chéile na costais uile a bhaineann le cinneadh ón bpainéal eadrána a aistriú go dtí an teanga nó na teangacha a roghnaigh na páirtithe.

               5.Féadfaidh páirtí amháin tuairimí a thabhairt faoina dhílse atá aon leagan aistrithe de dhoiciméad a tarraingíodh suas i gcomhréir leis na rialacha nós imeachta seo.

               6.Iompróidh gach páirtí costais an aistrithe ar na teachtaireachtaí i scríbhinn uaidh. Is iad na páirtithe a iompróidh costais an aistrithe ar chinneadh eadrána le chéile go comhionann.

               Airteagal 17

               Na teorainneacha ama a ríomh

               Na teorainneacha ama uile a leagtar síos i dTeideal V (Díospóidí a chosc agus a réiteach) den Chomhaontú agus sna rialacha nós imeachta seo, lena n‑áirítear na teorainneacha ama atá ar na painéil eadrána chun fógra a thabhairt faoi na cinntí uathu, is teorainneach ama iad a fhéadfar a athrú le comhthoil na bpáirtithe agus áireofar iad de réir laethanta féilire ón lá tar éis na gníomhaíochta nó tar éis an bhirt dá dtagraíonn siad, mura sonrófar a mhalairt.

               Airteagal 18

               Imeachtaí eile

               Déanfar na teorainneacha ama a leagtar amach sna rialacha seo a choigeartú i gcomhréir leis na teorainneacha ama speisialta dá bhforáiltear le haghaidh glacadh cinneadh ón bpainéal eadrána sna himeachtaí de bhun Airteagail 54 go 57 den Chomhaontú.

               Iarscríbhinn a ghabhann leis an nós imeachta maidir le díospóidí a réiteach

               CÓD IOMPAIR NA nEADRÁNAITHE

               Airteagal 1

               Sainmhínithe

               Agus an cód iompair á gcur i bhfeidhm, ciallaíonn:

               –“eadránaí”: comhalta de phainéal eadrána arna chur ar bun faoi Airteagal 50 den Chomhaontú;

               –“cúntóir”: duine nádúrtha a dhéanann, de bhua sainordú ó eadránaí, taighde dó sin nó a chuidíonn leis a dhualgais a dhéanamh;

               –“iarrthóir": duine a bhfuil a ainm ar liosta na n‑eadránaithe dá dtagraítear in Airteagal 64 den Chomhaontú agus a bhfuil a roghnú mar eadránaí faoi Airteagal 50 den Chomhaontú;

               –“eadránaí”: duine nádúrtha atá i mbun idirghabhála i gcomhréir le Airteagal 48 den Chomhaontú;

               –“baill foirne”: na daoine nádúrtha atá faoi stiúir agus faoi rialú an eadránaí, ach amháin na cúntóirí.

               Airteagal 2

               Prionsabail bhunúsacha

               1.Chun ionracas agus neamhchlaontacht an tsásra um réiteach díospóidí a chaomhnú, beidh an méid seo fíor faoi gach iarrthóir agus gach eadránaí:

               a)cuirfidh sé eolas ar an gcód iompair seo;

               b)beidh sé neamhspleách neodrach

               c)seachnóidh sé gach coinbhleacht leasa, idir dhíreach agus neamhdhíreach;

               d)Seachnóidh sé gach sárú ar an eitic agus gach beart a d’fhágfadh le tuiscint go ndearnadh sárú ar an eitic nó ar an oibleagáid na neamhchlaontachta;

               e)cloífidh sé le dianrialacha iompair; agus

               f)ní bheidh sé faoi thionchar an leasa phearsanta, brúnna seachtracha, cúiseanna polaitíochta, agóidí poiblí, dílseacht do pháirtí ná eagla a cháinte.

               2.Ní fhéadfaidh aon eadránaí oibleagáid a ghlacadh chuige féin ná luach saothair a ghlacadh, go díreach ná go neamhdhíreach, ar féidir go gcuirfidh sé cosc a chur ar cheartfheidhmiú a dhualgas, ná go gcuirfidh sé an chuma ar an scéal ar aon chaoi go ndearna sé sin.

               3.Ní úsáidfidh gach eadránaí dualgais a phoist laistigh den phainéal eadrána chun freastal ar leasanna pearsanta ná príobháideacha. Staonfaidh gach eadránaí ó gach beart arbh fhéidir go dtuigfí as gur féidir le daoine eile tionchar a imirt air.

               4.Áiritheoidh gach eadránaí nach mbeidh tionchar ar a iompar ná a bhreithiúnas ag caidreamh ná dualgais atá nó a bhí aige, de chineál airgeadais, tráchtála, gairmiúil, pearsanta ná sóisialta.

               5.Staonfaidh gach eadránaí de thosú ar chaidreamh agus de leasanna airgeadais a fháil ar féidir go ndéanfaidh siad dochar dá neamhchlaontacht nó arbh fhéidir go bhfágfaidís le tuiscint go réasúnta go ndearnadh sárú ar an eitic nó ar oibleagáid na neamhchlaontachta.

               Airteagal 3

               Oibleagáidí maidir le tuairisciú

               1.Sula ndeimhneofar gur roghnaíodh é mar eadránaí faoi Airteagal 50 den Chomhaontú, tuairisceoidh an t‑iarrthóir aon leas, aon chaidreamh nó aon ábhar is féidir a dhéanfadh difear dá neamhspleáchas nó dá neamhchlaontacht nó arbh fhéidir go bhfágfaidísle tuiscint go réasúnta go ndearnadh sárú ar an eitic nó ar oibleagáid na neamhchlaontachta laistigh de na himeachtaí.

               2.Chuige sin, déanfaidh an t‑iarrthóir a dhícheall, a mhéid is féidir, teacht ar an eolas faoi aon leas, aon chaidreamh agus aon ghnó den chineál sin, baineadh siad le hairgeadais, leis an ngairm, lena phost nó lena theaghlach.

               3.Ós oibleagáid bhuan í an oibleagáid tuairiscithe dá bhforáiltear faoi mhír 1, ní mór do gach eadránaí na leasanna sin, an caidreamh sin nó an gnó sin is féidir a thiocfaidh chun cinn tráth ar bith le linn na n‑imeachtaí a thuairisciú.

               4.Chun gur féidir leis na páirtithe iad a scrúdú, cuirfidh an t‑iarrthóir nó an t‑eadránaí Coiste CCE ar an eolas faoi na ceisteanna uile a bhaineann le sáruithe iarbhír nó féideartha ar an gcód iompair seo a luaithe is féidir tar éis dóibh teacht ar an eolas fúthu

               Airteagal 4

               Dualgais na n‑eadránaithe

               1.Tar éis dó glacadh leis an gceapachán, beidh eadránaí in ann tosú ar a dhualgais agus cuirfidh sé i gcrích iad go mion agus go héifeachtach ó cheann ceann na n‑imeachtaí agus é ag léiriú cothromais agus dúthrachta.

               2.Is iad na ceisteanna a thógfar le linn na n‑imeachtaí agus ar gá iad chun cinneadh a dhéanamh, agus na ceisteanna sin amháin, a scrúdóidh an t‑eadránaí, agus ní tharmligfidh sé an dualgas sin chuig aon duine eile.

               3.Déanfaidh an t‑eadránaí gach beart is gá chun a áirithiú go mbeidh Airteagail 2, 3, 4 den chód iompair seo agus 6 ar eolas ag a bhaill foirne agus go gcloífidh siad leo.

               Airteagal 5

               Oibleagáidí na n‑iar-eadránaithe

               Ní mór do gach iar-eadránaí a áirithiú nach ngníomhóidh siad sa chaoi gur féidir a thuiscint gur léirigh siad claontacht agus iad ag déanamh a ndualgas nó gur bhain siad tairbhe as an gcinneadh ón bpainéal eadrána.

               Airteagal 6

               Rúndacht

               1.Ní nochtfaidh aon eadránaí ná aon iar-eadránaithe tráth ar bith an fhaisnéis neamhphoiblí a bhaineann le himeachtaí nó a fuarthas le linn imeachtaí, ach amháin chun críoch na n‑imeachtaí sin, agus ní nochtfaidh siad ná ní úsáidfidh siad in aon chor an cineál sin faisnéise lena leas féin ná le leas duine eile ná le haimhleas duine eile.

               2.Ní nochtfaidh aon eadránaí cinneadh ina iomláine ná cuid de chinneadh ó phainéal eadrána sula mbeidh sé foilsithe i gcomhréir le hAirteagal 63 den Chomhaontú.

               3.Ní nochtfaidh eadránaí ná iar-eadránaí riamh ábhar an phlé a rinne painéal eadrána ná tuairim aon chomhalta de.

               Airteagal 7

               Caiteachas

               Déanfaidh gach eadránaí taifead ar an bhfad a chaith sé ar na himeachtaí, ar an gcaiteachas a rinne sé agus ar an méid ama a chaith a chúntóir agus ar an gcaiteachas a rinne sé agus cuirfidh sé isteach an ríomh deiridh chuig na páirtithe.

               Airteagal 8

               Idirghabhálaithe

               Beidh an cód iompair seo i bhfeidhm mutatis mutandis maidir leis na hidirghabhálaithe.